open-index/open-wikipedia-markdown huggingface dataset:
運動𠵿

**運動𠵿**（英文：**Kinematic pair**）係機械術語，指兩個機械構件之間通過直接接觸、互相施加約束而組成嘅連接，可以根據接觸嘅形式再分類。佢最初係由佛蘭茲雷路士引入機械學、之推動唨對簡單機械啲元素運動嘅研究。 

## 描述
Hartenberg同Denavit噉樣定義運動𠵿：對於剛體之間嘅連接，雷路士發現唨兩種類型並且命名為（元素個）高𠵿同埋低𠵿。對於高𠵿，𠵿元素通過一隻點抑或跟住一條線來接觸，就好似滾珠啤令或者平面凸輪跟佢個從動件一樣；啲衲靠點嘅相對運動係唔同嘅。低𠵿呢就係啲接觸嘅埞係睇得到嘅，就似插銷連接、十字頭、球鉸等等；啲衲靠點同埋佢哋本身喺嘅骨枝嘅相對運動都係相似嘅，而且骨枝啲元素嘅互相交換並唔會似喺高𠵿噉改變佢啲部件嘅相對運動。

## 運動𠵿嘅自由度

對於3D空間嚟講，一件剛體可以有6隻自由度（DoF）：左右（x）、前後（y）、上下（z）嘅三種走趲同埋相應嘅三種擺轉。加入第二件剛體而且戥佢有約束之後，佢哋各自嘅自由度就會相應着限制。單就考慮一件剛體着限制喺一條直線方向上（譬如左右），佢就會喪失前後、上下走趲同埋相應嘅擺轉總共4個自由度，剩2個自由度；單就考慮一件剛體着限制喺一幅平面上，佢就會喪失超出呢幅平面嘅上下走趲、以及超出呢幅平面嘅2種方向嘅𩓥頭耷頭擺轉，所以剩3個自由度。但唔同嘅約束佮埋未必就減到咁多自由度、等於兩個約束各自減到嘅加埋嘅，因爲可能兩個約束會重複減有同一個自由度；詳細嘅自由度分析見下低啲運動𠵿介紹。

## 低𠵿
低𠵿係一種理想嘅連接、之約束到兩件嘢之間啲表面嘅接觸嘅，例如螺釘螺母同埋連接兩條軸嘅萬向節等等。通常來講低𠵿接觸面比較大，機件之間衲靠嘅壓強細，所以同等條件下啲損耗要細過高𠵿。下低列有啲常見嘅低𠵿節：

* 擰轉𠵿，又或者鉸，要到一件嘢上高一條線戥遞件嘢一條線共線嘅同時（作爲「軸」），仲要件嘢一塊垂直條線嘅面、戥遞件嘢一塊面保持接觸。噉樣共線就限制唨譬如話前後左右移動同埋前後左右打側個四個自由度，剩低打轉跟沿線上下摥；兼之平面又限制唨譬如沿直線上下摥個自由度，最終佢哋嘅相對運動就剩返就地擰轉邇一隻自由度。
* 摥動𠵿，又或者滑件，要到一件嘢上高一條線戥遞件嘢一條線共線嘅同時（作爲「路軌」），仲要件嘢一塊平行條線嘅面、戥遞件嘢一塊面保持接觸。噉樣共線就限制唨四個自由度，兼之平面又限制唨圍住條直線擰轉個自由度，最終佢哋嘅相對運動就剩返沿直線摥邇一隻自由度。
* 螺旋𠵿，要到兩件嘢接觸面之間有一條檠同埋一條路相衲，令到擰轉跟摥動之間成一定關係（擰轉角度\theta正比於摥動長度x），因此限制到剩低一隻自由度。螺旋𠵿可以睇作擰轉𠵿跟摥動動嘅中間體：條路跟檠愈平行於摥動方向（即硌住擰轉方向），每轉一尐就摥動得愈發多，隻螺旋𠵿就愈接近一隻摥動𠵿；條路跟檠愈垂直於摥動方向（即順住擰轉方向），每擁一尐就擰轉得愈發多，隻螺旋𠵿就愈接近一隻擰轉𠵿。
* 圓柱𠵿，單純衹要到一件嘢上高一條線戥遞件嘢一條線共線，即一件嘢相對遞件嘢又擰得又摥得，所以佢係擰轉𠵿跟摥動𠵿嘅結合，有兩隻自由度。
* 球面𠵿，或者球鉸，要到一件嘢上高一點相對遞件嘢定住（一般係球心），所以可以擰轉同埋前後左右打側、之但係個鉸殼戥鉸㞘唔可以前後左右上下走趲，即係有三個自由度。個鉸殼唔畀得360度嘅角度畀個鉸㞘，一係鉸㞘個條椗本身會佔走部分角度，二係鉸殼唔得太淺、一唔係會容易甩骹。
* 平面𠵿，衹要到一件嘢一塊面戥遞件嘢一塊面貼埋，所以可以上下左右摥動兼之圍住接觸面法線打轉，但唔得打側抑或擘開接觸面，即係有三個自由度。

## 高𠵿
通常嚟講，高𠵿係一種約束，要求兩件嘢一件有一條曲線或者一塊曲面、遞件有一條曲線或者一塊曲面、而且啊兩件嘢靠啲曲線或者曲面保持接觸嚟衲合嘅，即通過一隻點或者一條線來接觸。譬如凸輪戥佢嘅從動件個接觸就係一隻高𠵿，喊做凸輪連接。類似噉樣，兩隻牙轆啲組成牙輪廓嘅伸開線個接觸都係凸輪連接，就似輪行喺一塊面上高一樣。對於平面高𠵿來講，機件跟住切線方向摥又得、圍住個衲靠點轉又得，所以剩低兩隻自由度。通常來講高𠵿接觸面比較細，機件之間衲靠嘅壓強大，所以同等條件下啲損耗要高過低𠵿。出於啊種來由，凸輪嘅從動件除開針從動件之外亦會採用平從動件抑或轆從動件來減輕損耗。

## 捲𠵿
捲𠵿係一種包含皮帶、鏈等等之類嘢嘅約束。佢工作起身類似高𠵿，但係啲接觸分散到唔止一隻點（平面上）或者一條線（空間中） 度。例子有帶傳動嘅轤轆等。

## 睇埋

*六自由度
*運動學

## 考
爭口

**爭口**（），又叫**襯墊**，係一種機械零件，將兩個部件之間嘅空隙填滿，受壓都唔會洩漏。
## 睇埋
*螺絲介子
喉 (架撐)

**喉**係一種架撐，中間空心，比起管幼身，通常都係軟身，可以用嚟輸送流體，或者包住電線同光纖。
## 睇埋
*管
京那巴魯山

**京那巴魯山**（），又叫**京那峇魯山**、**基納巴盧山**、**金乃巴羅山**、**神山**、**中國寡婦山**，係馬來西亞最高嘅山，喺婆羅洲沙巴京那巴魯國家公園裏面，亦係婆羅洲最高峰，最高點喺羅氏峰（Low's Peak），海拔大約4,095.2公尺。

## 温度
京那巴魯山山上溫度通常喺12月至1月為-4°C至8°C，喺6月至9月為3°C至12°C 。由於12月至1月比較凍，有時基納巴盧山山頂上會出現冰雪。但係，落雪事件喺20世紀後期先有記錄。

## 圖


File:MtKinabalu.jpg|京那巴魯山上嘅景觀
File:East Coast Flight.jpg|由飛機上遙望京那巴魯山
File:Mount Kinabalu Clouds 1.jpg|黃昏來臨時，喺行程中嘅小屋往地平線看去，呢個時候雲嘅形成係清楚、詳細可見嘅。
File:Mount_Kinabalu.jpg|喺Poring溫泉望到嘅京那巴魯山
File:Mount Kinabalu.en.wikipedia.jpg|山上電信站
File:Mount_kinabalu_lookingdown.jpg|由山上嘅高地往下看
File:Gunung_Kinabalu.jpg|日出後山上高地嘅景觀
File:Mount Kota Kinabalu.JPG|喺亞庇同山打根之間嘅路徑睇京那巴魯山
File:Mount Kinabalu sunrise silhouette.jpg|黃昏時喺Tanjung Aru嘅景觀
File:Mount Kinabalu View (7113338961).jpg|thumb|2015年沙巴地震後京那巴魯山嘅情況


## 參考

類:沙巴州
類:亞洲嘅山
雲頂高原

**雲頂高原**係馬來西亞一個高原，喺馬來半島彭亨文冬縣蒂迪旺沙山脈，海拔1,865米。嗰度有馬來西亞唯一一個合法賭場，係當地出名嘅度假勝地。

另外，雲頂纜車全長3.38公里，係世界最快同埋東南亞最長嘅纜車。雲頂名勝世界附屬於雲頂集團。

## 氣候
雲頂高原唔熱，氣溫介乎15—25°C，係馬來西亞出名嘅避暑勝地。

## 酒店
### 雲豪酒店
雲豪酒店係雲頂世界第一間5星級酒店，一共有244間套房，包括皇家套房、總統套房同大使套房等。

### 名勝酒店
名勝酒店係一間4星級酒店，提供835間客房。

### 麗園酒店
麗園酒店提供271間舒適客房。

### 第一大酒店

第一大酒店係一間3星級酒店，世界最大酒店之一，提供7,351間客房。

## 參考

## 睇埋

*金馬侖高原
威騰電子

**威騰電子**（**Western Digital**）係美國一間電腦硬碟公司，1970年開張，總部喺加州聖荷西。
聖荷西 (加利福尼亞州)

**聖荷斯**（**San Jose**）係美國加利福尼亞州一座城，人口約莫有102萬，係全州第三大、全國第十大。
夫雷赫納爾

**夫雷赫納爾**（**Fregenal de la Sierra**）係西班牙易斯特里馬杜拉一座城鎮，人口約莫有5千。
苗必達

**苗必達**（）係美國加利福尼亞州一座城，位於三藩市灣區東南部，市政府建制於1954年1月26日，人口約莫有8萬。
蘇菲亞王后國家藝術中心博物館

**蘇菲亞王后國家藝術中心博物館**（**Museo Nacional Centro de Arte Reina Sofía**）係西班牙馬德里一座國立美術館，1993年開張，展示20世紀當代藝術。個名係紀念嗰時西班牙王后蘇菲亞（而家係太上王后）。
大廣場 (馬德里)

**大廣場**（），又譯**馬約爾廣場**、**主廣場**，係西班牙馬德里市中心一個大型廣場，喺1580年至1619年菲臘三世統治時期起，長129米，寬94米。行幾步路就到另一個出名嘅廣場——太陽門廣場（Puerta del Sol）。

## 相
白斑狗魚

**白斑狗魚**（***Esox lucius***）係狗魚科嘅一種魚，主要分佈喺北美洲同歐亞大陸淡水區域，亦係北美同歐洲比較常見嘅食用魚。
蘇格蘭民族黨

**蘇格蘭民族黨**（**Scottish National Party**）係英國蘇格蘭政黨，1934年成立，主打蘇格蘭獨立議題，喺蘇格蘭議會有64席（最大黨），英國下議院有45席（第三大黨）。
英國綠黨

**英國綠黨**（**Green Party of England and Wales**）係英國政黨，1990年成立，主打環保議題，喺英國下議院同英國上議院各有1席，歐洲議會有3席。
藏語支

**藏語支**係漢藏語系藏緬語族嘅一個語支，除咗標準藏文同藏文方言之外，重包括不丹文、錫金文、夏爾巴文、拉達克文、巴爾蒂文等等。
壯傣語支

**壯傣語支**，又叫**傣語支**、**泰語支**、**台語支**，係壯侗語系嘅一個語支，主要包括泰文、老撾文、壯文等等。
自由民主黨 (英國)

**自由民主黨**（**Liberal Democrats**），簡稱**自民黨**（Lib Dems），係一個響1988年成立嘅英國政黨。自民黨嘅立場屬自由主義，主張尊重個人自由、平等，認為政府一定要跟住人民嘅意願做嘢。自民黨嘅成立可以追溯到1981年，自由黨（Liberal Party）同社會民主黨（Social Democratic Party）為咗競選而組成嘅「選舉聯盟」（electoral alliance）。去到1988年，兩個政黨決定合併做社民黨自由黨聯盟（Social and Liberal Democrats），一年多啲之後，就改咗依家呢個名。

自民黨喺 Paddy Ashdown 同埋 Charles Kennedy 嘅領導之下，自民黨響1990年代同2000年代，發展得相當好，曾經係英國下議院嘅第三大政黨。響2010年大選之後，自民黨同保守黨組成咗聯合政府，由保守黨嘅金馬倫（David Cameron，中國大陸譯做卡梅倫）做首相，自民黨嘅主席紀理歷（Nick Clegg）做副首相。雖然，組成執政聯盟令到自民黨可以實施一啲佢哋嘅政策，不過，聯盟亦都嚴重咁損害咗自民黨嘅形象。加上蘇格蘭獨立公投嘅影響，令到蘇格蘭民族黨（Scottish National Party）響2015年嘅大選嗰度，成功贏咗自民黨嘅好多議席，失去咗大部分議席嘅自民黨（從原本嘅56席，跌到得返8席），議席排名降到同北愛爾蘭民主統一黨（Democratic Unionist Party）一樣，都係8席，並列下議院嘅第四大黨。

響2017年6月8號舉行嘅第57屆英國下議院選舉，自民黨贏多咗8個選區嘅議席，不過喺4個選區嗰度失去咗議席，議席數量從原本嘅8席增加到12席。響2019年12月12號舉行嘅第58屆英國下議院選舉，自民黨嘅議席數量從原本嘅12席減少到得返11席。

喺2024年7月4號嘅大選前，自由民主黨喺英國下議院有11席，英國上議院有86席。2024年7月5號公佈嘅大選結果，自由民主黨喺英國下議院嘅議席大幅增加咗62席，達到70席，重新攞番下議院第三大黨嗰位。

## 攷
集英社

**集英社**係日本嘅一間綜合出版社，1949年正式成立，總部喺東京，出名出版物包括雜誌《週刊少年Jump》。
黑鯇

**黑鯇**（***Mylopharyngodon piceus***）係鯉科嘅一種魚，原產中國，亦係中國比較常見嘅食用魚。
講談社

**講談社**係日本嘅一間綜合出版社，1938年正式成立，總部喺東京，出名出版物包括雜誌《週刊少年Magazine》。

## 歷史沿革

* 1909年（明治42年） - 初代社長野間清治於本郷区駒込坂下町（現・東京文京区千駄木）創立大日本雄辯會。
* 1910年（明治43年） - 雜誌『雄弁』創刊。
* 1911年（明治44年） - 『講談倶楽部』創刊。
* 1914年（大正3年） - 『少年倶楽部』創刊。
* 1920年（大正9年） - 『現代』『婦人倶楽部』創刊。
* 1924年（大正13年） - 『キング』創刊。
* 1925年（大正14年） - 公司名改為大日本雄辯會講談社
周王二公書院

**周王二公書院**，香港舊日一書院，喺錦田水頭村，現為歷史古蹟，地屬元朗區。大清初時，廣東有遷海令，民不聊生。廣東官員周有德同王來任，上奏廢除遷海令，錦田鄉民得以還鄉，於是乎起書院，紀念二公功蹟。康熙二十四年，即一六八五年落成，曾經多次重修，一九八五年，香港政府評為香港三級歷史建築，及後二〇一〇年八月三十一號，再評為香港二級歷史建築。錦田樹屋，見證清初遷海令，如何破壞居民生計，周王二公書院，見證廢除遷海令，居民如何喜悅。

## 歷史
大清初起時，大明遺臣反清不斷，駐守台灣嘅鄭成功，以水師攻畧沿海，最具威脅。康熙元年，即一六六二年，清廷聽從鄭氏降將黃梧提議，「滅賊五策」，包括長達二十年遷海令，規定沿海居民，內遷五十里，以防同鄭氏相通。政策有效打擊鄭成功勢力，不過，就搞到沿海居民流離失所，田園荒蕪，生計盡失，單係新安縣沿海地帶，有三分之二居民遷走，即係香港全境，無一倖免。康熙四年，即一六六五年，兩廣總督周有德，以及廣東巡撫王來任，上疏力陳遷海令六大害，害遍廣東，直到康熙八年，即一六六九年，清廷批准復界，居民容許回鄉。

康熙二十三年，即一六八四年，錦田鄉人提議，村內起周王二公書院，感謝周王二人，以記恩德，兼教育子弟。翌年，書院起好，並搭戲台酬神，舉行打醮。以後打醮，十年一屆，超度搬界亡魂，祈求平安，習俗流傳至今。

## 建築
周王二公書院，屬兩進式，中有天階，旁邊有走廊，兼有廚房，有門廳毗連。正殿奉周王二公神位。書院牆壁，青磚砌成，赭色門框，門楣上面寫住「周王二公書院」金漆大字，檐墊壁畫，畫上花卉等物，門旁邊對聯：「粵海被鴻猷萃一姓以報功虔恭罔懈 錦田歌樂土際中天而獻壽歷久彌芳」。院前面大片空地，太平清醮在此舉行。

## 出面網頁
*  元朗區文物徑簡介
*  錦田鄉－打醮2005
聖軒公家塾

**聖軒公家塾**，又叫**一體堂**，香港家塾之一，俗稱卜卜齋，喺元朗屏山坑尾村，喺清代同治初年起，喺愈喬二公祠側邊，呢間家塾係紀念屏山鄧氏十七世祖鄧聖軒，喺1981年被評為香港二級歷史建築，2010年5月17號確定評级。

堂裏面正樑上面掛咗喺同治十年（1871）嘅牌匾，正面係「誼周一體」，背後係「武魁」，係嘉慶九年（1804）甲子科鄉試中式第十五名舉人鄧瑞泰立。鄧瑞泰係屏山二十世祖，官至大鵬汛副將。係鄧聖軒嘅曾孫。

**聖軒公家塾大門對聯：**
衣冠承世澤，詩禮振家聲。

**聖軒公家塾側門對聯：**
文章華國，詩禮傳家。

**聖軒公家塾春秋二祭大門對聯：**
春祀秋嘗遵萬古聖賢禮樂，
左昭右穆序一宗世代源流。

## 出面網頁
* 屏山文物徑 — 書室
* 聖軒公家塾]
牛黃

**牛黃**（**Calculus bovis**；英文**cow bezoar**），藥材一種，出自牛膽石。見於水牛黃牛嘅膽囊，乾燥後成藥。牛黃成份為膽紅素、膽汁酸普拉雄酮等，故此可以人工造出**人工牛黃**。另外重有**培植牛黃**、**體外培育牛黃**。天然牛黃較為少見，現多數培植。

有成藥會用到牛黃，如牛黃解毒片，安宮牛黃丸等。
消費者委員會 (香港)

**消費者委員會**（簡稱**消委會**，）係香港嘅法定機構之一，喺1974年4月根據《消費者委員會條例》（第216章）成立，負責維護消費者嘅權益、加強消費者自我保護能力嘅責任。「消費者」包括購買貨品同服務、買入、抵押同承租不動產嘅人。消費者委員會經費主要來自政府資助，大約6%收入來自出版刊物之類。

## 職能
根據《消費者委員會條例》，消費者委員會嘅工作包括：
*搜集、接收同傳遞有關貨品、服務同不動產嘅信息；
*接收同審查貨品同服務嘅消費者投訴、同埋不動產嘅購買人、按揭人同承租人嘅投訴，並向佢哋提供意見；
*根據所得到嘅資料採取相應行動，包括向政府或任何公職人員提供意見；
*鼓勵商業同專業團體制訂工作守則，規管屬下會員嘅活動；
*承擔任何經由行政長官會同行政會議審批嘅其它職能。

## 主要工作
*調停消費者與經營者嘅糾紛
*提供產品質素同安全嘅資訊
*搜集服務行業同消費品嘅市場資訊
*推廣可持續消費
*提倡最佳營商手法同公平競爭
*發布消費信息
*加強消費者嘅自我保護能力
*消費者「代言人」嘅角色同聯繫網絡
*加強法律權益保障
*消費者訴訟基金

## 成員
;歷任主席
* 簡悅強爵士（1974年4月－1975年3月）
* 羅桂祥博士（1975年4月－1980年3月）
* 何耀棣先生（1980年4月－1984年10月）
* 周梁淑怡女士（1984年10月－1988年10月）
* 李柱銘資深大律師（1988年10月－1991年10月）
* 陳坤耀教授（1991年10月－1997年10月）
* 胡紅玉女士（1997年10月－1999年7月）
* 陳志輝教授（1999年9月－2005年9月）
* 陳家強教授（2005年9月－2007年6月）
* 張炳良教授（2007年6月－2012年6月）
* 黃玉山教授（2013年1月－2019年2月）
* 林定國資深大律師（2019年2月－2022年6月）
* 陳錦榮先生（2022年7月－）

;歷任總幹事
* 張綠萍（1974年4月－1984年）
* 陳黃穗（1985年5月1號－2007年3月31號）
* 劉燕卿（2007年4月1號－2012年11月15號）
* 黃鳳嫺（2012年11月16號－）

## 睇埋
* 選擇月刊

## 出面網頁
*消費者委員會
*
抽筋

**抽筋**（英文**cramp**），唔自主突發肌肉收縮，通常只係一陣，而非長久，多常無傷害。發作時幾痛，發作肌肉郁唔到。開始好突然，之待持續數秒，數分鐘，嚴重啲成個鐘計。骨骼肌有，平滑肌有。骨骼肌抽，一係過攰，一係缺少幾類礦物質，缺鉀，缺鈉，缺鎂，都可能。平滑肌抽，見於月經時，或腸胃炎時。
羊腩

**羊腩**係羊腹部下側嘅肉，係秋天同冬天常見嘅嘢食，廣東人通常以柱侯醬同枝竹煮製成「羊腩煲」。

## 睇埋
*牛腩
*豬腩
明遠堂

**明遠堂**喺新界新田蕃田村裏面，麟峰文公祠嘅左邊，大概有二百六十年歷史，喺1986年曾經重修。「明遠堂」有唔少裝飾，花崗石柱同青磚牆壁古雅細緻。祠堂有兩個庭院同天井，祠堂結構成方形格局，掛咗一塊「明遠堂」匾額，中堂放置祭壇同歷代祖先靈牌。喺1981年被評為香港二級歷史建築，2010年8月31號確定評級。

## 出面網頁
* 元朗新田明遠堂-香港記憶

類:新界原居民

類:新田 (香港)
第6屆香港立法會補選

**第6屆香港立法會補選**可以係：
*第6屆香港立法會補選 (2018年3月)，2018年3月11號舉行，以填補香港島、九龍西、新界東同埋建築、測量、都市規劃及園境界嘅議席空缺
*第6屆香港立法會補選 (2018年11月)，2018年11月25號舉行，以填補九龍西嘅議席空缺
大樹下天后廟

**大樹下天后廟**係香港一間天后廟，喺新界元朗區十八鄉大旗嶺。間廟前面有一樖方圓達幾百尺嘅大樹，因此而得名。廟裏面嘅石碑可追溯到大清乾隆五十一年（1786年），並先後喺大清咸豐、光緒年間同1962年颱風溫黛襲港後進行過大型修葺。間廟共有3殿，正殿供奉天后，右邊殿供奉文武二帝，左邊殿係英勇祠，供奉抵抗1899年英國佔領新界而死難嘅當地居民。喺1993年被評為香港一級歷史建築，但到咗2010年11月10號被改評為香港二級歷史建築。

## 註


## 出面網頁
* 元朗天后廟的歷史
布朗運動

**布朗運動**（**Brownian motion**）係物理學入面微細粒子喺流體入面因為互相碰撞而產生嘅唔規則運動。
## 睇埋
*擴散
玻爾模型

**玻爾模型**（**Bohr model**）係原子物理學嘅一個模型，由丹麥物理學家玻爾提出，展示氫原子嘅結構：中心係原子核，外圍有電子圍繞。
電導

**電導**（**Electrical conductance**）係一個物體或者電路入面，由某一點到另外一點，傳輸電流能力強弱嘅測量值，受物體嘅電導率同幾何形狀尺寸影響，國際單位制用西量度。

## 睇埋
*電阻
電導率

**電導率**（**Electric conductivity**），又叫**導電率**，係物體傳輸電流能力強弱嘅測量值，國際單位制用西/米（S/m）量度。

## 睇埋
*電阻率
新視野號

**新視野號**（**New Horizons**）係美國太空總署一隻太空船，任務係探索冥王星同古柏帶嘅小行星，2006年發射，2015年去到目的地。
擴散

**擴散**（**Diffusion**），又叫**擴散作用**，係種物理現象，分子會通過布朗運動由高濃度區域走過去低濃度區域。
審訊

**審訊**，又叫**審判**，有案件時，由法官向當事人及證人，問訊同審查，得出裁決，通常在裁判處。有啲專門有法庭。有啲會有陪審團。唔同地方，唔同案件，會有唔同。

## 睇埋
*速記
P-N接面

**P-N接面**，或者寫成**p-n接面**、**PN接面**，係半導體嘅一種結構，一邊係P型半導體，另一邊係N型半導體，中間連住嘅地方就係P-N接面。佢係各種半導體零件嘅構造基礎。
希臘化時代

**希臘化時代**，又叫**希臘化時期**，係指亞歷山大大帝公元前323年征服波斯帝國之後去到前31年托勒密王國滅亡期間嘅歐洲史嘅時期，嗰段時間古希臘文明影響住成個地中海東部沿岸。呢個時期之後，就係古羅馬嘅盛世時期。
兒茶

**兒茶**，藥材一種 ，兒茶樹提煉出來。添得落食品度。又可以止血，做染料，染皮革。唐人拎佢來做藥，或者啡色染料。

**兒茶**又寫**夷茶**，本名**孩兒茶**。亦有名**烏爹泥**、**烏壘泥**、**烏丁**。

佢質地色水，長久以來，外地誤以為係泥。西洋甚至以為日本來，叫日本土。

兒茶出自兒茶樹，樹拉丁學名Acacia catechu，已改Senegalia catechu，印度、南洋到中國南方都有。兒茶出自印度而來。用佢木心，煮熟而成。各地出產，色水有異，質地有異，有時甚至季節出產有異。傳統印度醫藥，好早就用來止血。

大元時傳入中國。唐人用藥，多數外用，尤其係腳傷。用兒茶捽皮，捽到兒茶硬為止。西洋都有用藥，舊日法國同意大利，用兒茶來醒神。

英國人發現，兒茶用得來染皮革，代替咗貴得多嘅橡木。裏面有單寧酸，可以染皮革。單寧酸澀味，兒茶亦澀味。

## 名
### 唐字
**兒茶**，元明時書都寫**孩兒茶**，起名不詳原因。

另有**烏爹泥**、**烏壘泥**。泥指佢睇落質地。**烏爹**、**烏壘**、**烏丁**，都係南洋番音，出處不詳。

### 西洋

洋名**cutch**，出自印度西北岸Gulf of Cutch。依處有兒茶樹。
而學名**catechu**，係馬孻話 **kacu**而來，葡萄牙話**cachu**，再化拉丁話**catechu**。另一啲變名，如**cachou**、 **cashoo**。

**terra Japonica**，**Japan earth**，係西洋誤以日本來嘅泥。

### 印度
印地話叫**katha** 。其他話有**kaath**同**khoyer**。

## 史
印度古時已用兒茶來止血。

兒茶樹好多地方都有，中國廣東廣西，雲南都有。不過整成兒茶方法，就不為人知。所以兒茶都係舶來貨。

兒茶入中國，斷估係大元時。元時《飲膳正要》有寫孩兒茶，出廣南。大元時，孩兒茶甚受文人喜愛，甚至有曲提及。

大明謝肇淛《五雜俎》，話摷咁多本草書，都無本講。話出自南番，番人叫烏爹泥、烏疊泥。李時珍《本草網目》，提及爪哇南洋暹羅，亦有提雲南、老撾、暮雲場。

### 元
大元《飲膳正要》有寫
 孩兒茶出廣南。

喬吉寫。曲，賣花聲。詞。香茶
 香茶細研片腦梅花粉，新剝珍珠豆蔻仁，依方修合風團春。醉魂清爽。舌尖香嫩。這孩兒那些風韻。
孩兒就係孩兒茶，內容混咗香料。可以用來醒酒。

### 明
大明謝肇淛《五雜俎》
 藥中有孩兒茶，醫者盡用之，而不知其所自出。歷考本草諸書，亦無載之者。一云：出南番中，系細茶末，入竹筒中，緊塞兩頭，投污泥溝中，日久取出，搗汁熬制而成。一云：即是井底泥煉之，以欺人耳。番人呼為烏爹泥，又呼為烏疊泥。俗因治小兒諸瘡，故名孩兒茶也。

李時珍《本草綱目別名錄》
 烏爹泥烏壘泥 孩兒茶

### 清
大清《神農本草經疏》
 烏爹泥，味苦，濇平，無毒。主清上膈熱，化痰生津。塗金瘡，一切諸瘡，生肌定痛，止血収濕。一名孩兒茶。
 出南番，𤓰哇，暹羅諸國。今雲南，老撾，暮雲塲地方造之。云是細茶末入竹筒中，堅塞兩頭，埋烏泥溝中，日久取出，搗汁熬製而成其塊。小而潤澤者，為上。大而焦枯者，次之

《本草述鉤元》
 烏爹泥，一名孩兒茶。出南番爪哇暹羅諸國。今雲南老撾暮雲場地方造之。取細茶末入竹筒中。堅塞兩頭。埋污泥溝中。日久取出。搗汁熬制而成。其塊小而潤澤者為上。塊大而焦枯者次之。瀕湖 按此味用之內治者絕少。味苦澀。氣平寒。清上膈熱。化痰生津。塗金瘡一切諸瘡。生肌定痛。止血收濕。得污泥中至陰之氣。而能涼血清熱。苦能燥澀能斂。故主收濕氣。仲淳同薄荷葉細茶為末。蜜丸。飯後含化三五粒。能消痰。牙疳口瘡。孩兒茶硼砂等分為末。搽之。下疳陰瘡。孩兒茶一錢。真珠一分。片腦半分。為末敷之。諸腫毒。孩兒茶蟬蛻各等分。為細末。雄豬膽汁調敷。效。脫肛氣熱。孩兒茶二分。雄膽五分。片腦一分。為末。人乳調搽肛上。熱汁自下而肛收也。亦治痔瘡。

《本草品彙精要》續集
 烏爹泥無毒
 烏爹泥，主清上膈熱，化痰生津，塗金瘡，一切諸瘡，生肌定痛，止血收濕【本草綱目】〔名〕烏疊泥，孩兒茶。〔李時珍云〕烏爹或作烏丁，皆番語，無正字〔地〕出南番爪哇暹羅諸國〔質〕其塊小而潤澤者，為上。塊大而焦枯者，次之。〔色〕紫黑〔味〕苦澀，性平〔製〕今雲南、老撾、暮雲場地方造之。云是細茶末入竹筒，中堅塞兩頭，埋污泥溝中，日久取出，搗汁熬制而成〔治〕【本草權度方】鼻淵流水，孩兒茶末吹之良〔合治〕【積德堂方】治走馬牙疳，用孩兒茶，雄黃，貝母等，分為末米泔漱淨。搽之效〇又方治牙疳口瘡，孩兒茶，硼砂等，分為末，搽之〇【外科方】治下疳陰瘡，用孩兒茶末，米泔洗淨，敷之，神效，或加胡黃連等分〇【纂奇方】孩兒茶一錢，珍珠一分，片腦半分，為末敷之〇【唐氏方】用孩兒茶，一錢輕粉，一分片腦，一分為末，搽之〇【孫氏集效方】治瘡痔腫痛，孩兒茶，麝香，為末。唾津調敷〇【董炳方】治脫肛氣熱，孩兒茶二分，熊膽五分，片腦一分，為末人乳搽肛上。熱汁自下，而肛收也。亦治痔瘡
 

## 質地
兒茶整成餅咁。啡色，本草叫紫黑，似朱古力。

孟買出嘅脆，啡紅。硬過實過孟加拉出。

### 上品
塊小而潤澤者，為上。塊大而焦枯者，次之。

細同潤澤嘅好。色均勻，有光澤，味澀而帶甘，會溶喺口，無沙。不過就算正嘢，都有大差異。有啲又重又實，有啲又輕又脆。澀味有多有少。如何得來，邊季得來，都會唔同。
點積

**點積**（），又叫**純量積**（scalar product），係線性代數入面兩個向量上嘅函數返回一個純量嘅二元運算，同外積相對。

## 定義

**代數定義**

有一支向量 \vec{a}（a1,a2,…,an)，一支向量 \vec{b}(b1 ,b2,…,bn)，佢哋嘅點積就係\sum^{n}_{k=1}a_kb_k。

**幾何定義**

有一支向量 \vec{a}，一支向量 \vec{b}，假設佢哋交角係 \theta，咁佢哋嘅內積就定義做 |\vec a||\vec b|\cos\theta，當中 || 表示向量嘅強度。
外積

**外積**（**Cross product**），又叫**叉積**、**向量積**，係線性代數入面喺向量空間度向量嘅嘅二元運算，同內積相對。

## 定義

假設有兩個向量 \vec{a} 同 \vec{b}，交角係 \theta，咁佢哋嘅外積就係另一個向量，定義為：

\vec{a}\times\vec{b}=|\vec{a}||\vec{b}|\sin\theta\hat{n}，其中 \hat{n} 係一個同時垂直於 \vec{a}、\vec{b} 兩個向量嘅單位向量，符合呢個條件嘅向量有兩支，而佢係邊一支就用右手規則嚟決定。
英倫王國

**英格蘭王國**（**Kingdom of England**）又叫**英倫王國**，係英國史上嘅一個國，統治英格蘭同威爾斯，927年由光榮者艾塞斯坦立國，去到1707年同蘇格蘭王國合組大不列顛王國。
蘇格蘭王國

**蘇格蘭王國**（**Kingdom of Scotland**）係英國史上一國，統治蘇格蘭，843年由立國，去到1707年同英倫王國合組大不列顛王國。
事件 (概率論)

**隨機事件**係或然率論入面實驗得出嘅結果，亦係樣本空間入面嘅一個子集，如果事件係空集，即係無可能發生，如果事件係全集，即係一定會發生。
太陽報 (英國)

《**太陽報**》（***The Sun***）係英國一份日報，1964年創刊，係全英國銷量最高嘅報紙。
每日郵報

《**每日郵報**》（***Daily Mail***）係英國一份日報，1896年創刊，係全英國銷量第二高嘅報紙。
## 出面網頁
*
熱帶雨林氣候

**熱帶雨林氣候**（**Tropical rainforest climate**）係哥本氣候分類法入面其中一個氣候分類，代號**Af**，主要集中喺赤道嗰一帶，又熱又多雨，對應植被係熱帶雨林。
哥本氣候分類法

**哥本氣候分類法**（**Köppen climate classification**）係現時最被廣泛使用嘅氣候分類法，由德裔俄羅斯地理學家兼氣候學家維克多·哥本（Wladimir Köppen）喺1900年創立嘅。 佢之後喺1918年修改過個分類， 並喺1936年同魯道夫·蓋革（Rudolf Geiger）共同簽署發表。 呢套系統將全球分成五種主要氣候類型，再細分為合共三十個類別。系統用一串字母標示溫度同降水特徵，藉此反映唔同地區嘅植被類型。
科網泡沫

**科網泡沫**係指1997年到2001年期間全球出現嘅經濟泡沫，嗰時互聯網開始普及化，令到同資訊科技有關嘅企業股價係噉炒上，到泡沫爆破之後，唔少資訊科技企業都執咗，亦有唔少有實力嘅企業成功留低。
Mosaic

**Mosaic**係頭一隻普及嘅圖形介面網頁瀏覽器，1993年推出，之後畀Netscape Navigator逐漸搶佔市場，最後喺1995年畀微軟買咗，用嚟開發Internet Explorer。
## 攷
黃雪燁

**黃雪燁**（，），藝名**Bonbon Suet**，係香港女歌手同演員，2023年出道。

## 簡歷
黃雪燁喺廣東出世，五歲嗰陣同屋企人到咗香港定居。佢喺香港演藝學院戲劇學院讀戲劇課程，2016年畢業。同年佢喺謝安琪《山林道》嘅MV演出而開始出名。佢亦幫過一啲ViuTV節目唱主題曲，包括《歐遊全細界》、《阿美利堅無肉飯堂》、《非常食客》等。

## 演出
### 電視節目（[[ViuTV]]）
*2018年：《歌度有榜》 翻唱歌手（第5-8集）
*2018年：《非常食客》 主持（非常少女）
### 舞台劇
*2014年：《深閨大宅》
*2014年：《我的長腿叔叔音樂劇》
*2015年：《原野》
*2016年：《有種關係叫「暗‧戀」（2重奏）》
*2016年：《Songs for a New World》
*2016年：《元宵》
*2017年：品戲非洲 - 《拼死阻止》
*2017年：《螢火蟲》
*2018年：《教父阿塗》

## 歌曲作品
### 電視節目主題曲（[[ViuTV]]）
*2016年：《歐遊全細界》主題曲 — 《Journey of Unknown》
*2016年：《阿美利堅無肉飯堂》主題曲 — 《Whole New Story》
*2018年：《非常食客》主題曲 — 《會呼吸的味道》（同郭思合唱）
### 單曲
*2023年：《凌晨四點的解藥》
*2023年：《上流的獸》
*2023年：《Merry Christmas》featuring 歐陽德輝
*2024年：《年少如常》featuring 歐陽德輝
*2024年：《花開有毒》
*2024年：《雲遊》

## 參考
*《山林道》MV上位　Bonbon堅持做自己
*Bonbon 90後唱所欲言

## 出面網頁
*
*
李禛

**李禛**（禛讀真，；；），字**愼哉**（；，轉寫：Sinjae），封號**恩信君**（；，轉寫：Eunsin-gun），諡號**昭愍公**（；，轉寫：Somin-gong），後改諡**忠獻公**（；，轉寫：Chungheon-gong），係大朝鮮國嘅王族，係英祖李昑嘅庶孫、思悼世子李愃嘅庶二仔，恩彦君李裀嘅親弟 ，兼正祖、懿昭世子李琔嘅異母弟，恩全君李禶嘅異母兄。

佢喺1755年1月11號生於漢城府嘅世子宮，係思悼世子李愃嘅庶二仔，阿媽係肅嬪林氏，1762年佢老豆畀英祖李昑判死。老豆死後佢趕咗出宮，因而變窮。於是搵洪鳳漢借錢。洪鳳漢幫佢同佢阿哥李裀還債，1771年2月佢哋阿爺李昑聽聞到佢哋兄弟借錢啲事。1771年2月佢哋阿爺落御命罷免佢哋王族身份，流配去濟州。喺濟州期間佢染咗病。

1767年8月他結婚，夫人係洪大顯個女，但冇生到子女。1771年3月29號病死喺濟州道濟州牧嘅屋企，年十七。1774年5月12號恢復名譽。

他爲無子女，1819年純祖李玜命綾昌君李佺養仔麟坪大君李㴭之七世孫李秉源之次男李采重的死後入養，封南延君。高宗李載晃嘅祖父。他嘅初葬地濟州道，1776年移葬京畿道楊州郡金村面二牌里巽坐生母肅嬪林氏墓近處安葬，2001年火葬後移葬及南楊州市和道邑倉峴里納骨墓安葬。

## 世系圖

## 睇埋
* 李裀
* 李昍
* 李縕

## 參考

## 出面網頁
* 운현궁의 가계승계와 그들의 묘비 
* 정조 친필로 된 은신군신도비 
* <요절한 동생 앞에 선 정조의 눈물> 

類:大朝鮮國政治人
類:首爾人
練功券

**練功券**，全名**銀行練功專用券**或者**出納點鈔（數錢）專用紙**，又叫**數錢券**，係畀中國大陸嘅銀行人員練數銀紙技能嗰時當真銀紙用嘅道具。中國大陸以外嘅地方並無類似嘅嘢，皆因多數會直接用真銀紙嚟練數銀紙。

## 概述
中華人民共和國成立時，已存在金融機關工作人員用廢鈔練數錢嘅情況。1989年起開始印製專用券，佢哋紙質、紙幅同真鈔基本相同，多數喺上海、石家莊、西安、成都、保定等印鈔廠印製，有啲甚至有埋水印等防偽措施，亦經常隨新版紙幣發行而出新。練功券一般分三類：各大金融機構所印嘅，有明顯標籤，通稱「通用券」；各金融機構嘅省（市）一級分支所印，有分支機構標籤嘅「地方券」；印刷簡單，只標明「點錢專用紙」、「練功專用」等字樣嘅「行業券」。 

因為佢獨特地位同多樣性（除人民幣外亦有外幣版本）、存量有限又價格適中，成為一啲愛好者嘅收藏品。

## 犯罪用途
中國大陸向澳洲、加拿大、香港等地輸出印有簡體中文「練功券」字樣嘅假幣。近期，商家不時發現「強國大媽」用佢，懷疑有計劃嘅假鈔行騙。而家呢啲「練功券」喺淘寶網有售，但如受害者所指，偽鈔造工差，只喺受害人冇心機同燈光唔夠嘅情況，先可能俾人呃。事實上，歐美西方多國同香港嘅銀行都冇用過「練功券」。喺香港，呢啲仿真銀紙，包括道具在內，未申請許可權而藏有即屬犯法
。

## 參考


類:假幣
類:架生
金花夫人

**金花夫人**，即**金花娘娘**、**金花聖母**，唐人神仙，傳說求子好靈，女人會到金花廟求子。金花誕，四月十七。

大明時傳說，金花係廣州人，原本為巫，好靚女，無嫁人，善通鬼神，當時叫**金花小娘**。後尾佢浸死湖中，屍幾日都無腐衰，而且有異香，鄉里陳觀見到奇象，就帶人去舉殮，點之見到係人形香木。於是乎，奉為神仙，舊木刻像立祠，湖西立靈應祠，而個湖亦改叫仙湖。祠即後來內城仙湖街清源巷口。 祈子有驗，香火鼎盛。

另有說，金花因睇端午龍舟而浸死。

祠曾經被毁。大明成化五年，巡撫都御史陳濂重建為惠福祠。金花稱為**金花普主惠福夫人**。

另蘭州亦有金花傳說，叫金花仙姑，都係大明時傳說，見於𦤎蘭縣，與廣州金花唔同，並無話求子應驗。
夢斷城西

**夢斷城西**（）係由莎士比亞嘅《羅密歐與朱麗葉》改編而成嘅音樂劇，1957年喺美國百老匯首演，亦曾經喺1961年翻拍成同名嘅歌舞片。

呢個音樂劇係由亞瑟．勞倫斯（）改編，萊恩納德．佰恩斯坦（）負責作曲，同埋史蒂芬．桑坦（）填詞。

## 故事大綱
### 第一幕
Tony同Maria嚟自美國紐約曼克頓西區嘅敵對幫派，佢哋一見中情，重心愛對方，但Tony喺一次幫派械鬥時殺死咗Maria嘅阿哥Bernardo。
### 第二幕
最終Maria原諒Tony，重打算遠走他方去開展新生活，無奈Tony因為幫派尋仇而被殺。

## 角色
**噴射幫**（The Jets）成員係本土美國白人。
***Tony**係男主角，即係原著《羅密歐與朱麗葉》裏面嘅羅密歐。
***Riff**係噴射幫嘅首領。喺粵語嘅演出，會叫**招積強**（1982）或者**大佬棠**（2000）。
*其他噴射幫成員
**鯊魚幫**（The Sharks）成員係波多黎各移民，部份人會有西班牙話口音。
***Maria**係女主角，即係原著《羅密歐與朱麗葉》裏面嘅朱麗葉。
***Bernardo**係Maria嘅阿哥，亦係鯊魚幫嘅首領。喺粵語嘅演出，會叫**Ben**（1982）或者**阿寶**（2000）。
***Anita**係Maria好姊妹，亦係Bernardo嘅女朋友。
*其他鯊魚幫成員

## 歌曲
***Maria**係Tony搵到Maria嘅屋企後，就企喺街度唱。
***今晚夜**（Tonight）

## 粵語演出
### 1980年
日期：1980年4月2號至5號
地點：香港大會堂音樂廳
主辦：市政局、香港話劇團
導演：鍾景輝
改編：張之珏
音樂總監：黎小田
填詞：黃霑
編舞編排：劉兆銘、黎海寧
佈景設計：Brian Tilbrook
燈光設計：黃大釗
服裝設計：區丁平
演員：蕭國強（飾演招積強）、伍衛國（飾演Tony）、萬梓良（飾演Tony）、何偉龍、曹成淵、劉兆銘（飾演Ben）、張寶之（飾演Maria）、劉小佩（飾演Anita）

### 1993年
日期：1993年3月9號至14號
地點：香港演藝學院歌劇院
主辦：香港演藝學院
導演：鍾景輝
翻譯：張之珏﹑海滴
演員：柯大衛、梁頌儀、鄧偉傑、陳獅雄、伍潔茵、龔小玲

### 2000年
《夢斷維港》係由《夢斷城西》改編而成，故事地點由美國紐約曼哈頓西區搬到尖沙嘴嘅維港海邊，噴射幫變成油尖地膽，而鯊魚幫就變成大圈幫，部份人嘅西班牙話口音亦會變成普通話口音，甚至其他方言口音。

日期：2000年11月24號至30號
地點：香港文化中心廣場
主辦：劇場空間
藝術顧問：鍾景輝、劉兆銘
監製／翻譯／改編：張可堅
導演／舞台設計：余振球
音樂總監／指揮：石信之
填詞：岑偉宗、陳文剛
編舞：謝漢文（）
燈光設計：溫迪倫
服裝設計：金丹
音響設計：劉穎途
樂團：香港新愛樂交響樂團
演員：黃貫中（飾演Tony）、歐錦棠（飾演大佬棠）、莫堅忠（飾演阿寶）、杜雯惠（飾演Maria）、姚詠芝（飾演Anita）

## 粵語改編歌
### 今晚夜
*電影《富貴滿華堂》（1964）插曲，由羅艷卿演唱
*鄺美雲《留住春天》大碟（1987）嘅《Tonight》

## 參考

## 出面網頁
*
*
惠福祠

**惠福祠**，**靈應祠**，即仙湖**金花古廟**，中國昔日一廟，為金花廟，拜金花夫人。

古廟喺廣州仙湖街，舊日清源巷口，仙童橋側，近城牆正南門同大佛寺。地約今日廣州市越秀區金雁招待所，大南街華夏閣後，仙湖街大院側。

叫靈應因為求子好靈，而金花封為金花普主惠福夫人，所以叫惠福。

## 史
大明時傳說，金花廣州人，喺湖浸死，屍浸不壞有異香。里人陳觀，帶人舉殮，見屍為人形香木，立祠**靈應祠**，而湖亦改名仙湖。求子好靈，好多婦女求子。

及後祠毁，大明成化五年，即一四六九年，巡撫都御史陳濂重建，稱金花為金花普主惠福夫人。祠亦叫**惠福祠**。

大明嘉靖初年，理學大盛，廣東提學魏校要毀淫祀，靈應祠毀，金花像遭焚。其後粵人原地復廟。有金花會。

大明大清仍然香火鼎盛，係廣州一大廟。光緒元年，西人仍見到仙湖**金花古廟**。

## 廟
主神金花普主惠福夫人。

左右兩邊，各塑神姨像二十做奶媽。

婦女求子，入廟參拜，臂綁紅絨，要話個蘇蝦係自己嘅。

## 相關地名
*仙湖街
*惠福巷
*惠福東路
*惠福中路
*惠福西路
2018年花蓮地震

**2018年花蓮地震**係指主震發生喺2018年2月6號23點50分42.6秒嘅地震，渠嘅震央喺台灣花蓮縣近海，錄得地震規模係 6.4級，震源深度大約10.6公里。爾次地震係台灣繼2016年高雄美濃地震後最嚴重嘅一場地震，而其中主震啱啱好發生喺美濃地震嘅兩周年。爾次地震前後發生咗多次黎克特制5級以上地震，其中最大前震發生喺2018年2月4號21點56分42秒，震央喺花蓮縣近海，美國地質調查局錄得地震規模係MW 6.1級，震源深度大約12.0公里。

## 參考資料
抽搐

**抽搐**係指身體肌肉快速而且重複噉收縮同放鬆，導致全身不受控噉顫抖。皆因發羊吊通常都會伴隨住抽搐，所以有時會被認為係同一樣嘢，但其實唔係所有發羊吊都會導致抽搐，亦唔係所有抽搐都係由發羊吊引起嘅。
李裀

**李裀**（，），字**明興**（），封**恩彦君**（），諡號**忠貞**（），係朝鮮王朝嘅王族成員。

## 家譜
李裀係：英祖李昑嘅庶孫、思悼世子李愃嘅庶大仔、恩信君李禛嘅親阿哥 、第22代王李祘嘅半細佬、懿昭世子李琔嘅半細佬、恩全君李禶嘅半阿哥、同埋第25代王李元範嘅爺爺。

## 生平
### 流放
喺1762年，李裀嘅爸爸李愃畀佢爸爸李昑（即係李裀嘅爺爺）判咗死刑。喺爸爸死咗之後，李裀變咗好窮，窮到要同漢城府市場嘅商人洪鳳漢借錢。之後，因為李裀唔能夠還返啲錢，所以洪鳳漢同國王李昑要求還錢。到1771年2月，李昑決定將李裀流放去濟州島。

喺流放期間，李裀嘅細佬李禛因為風土病而過咗身，而佢自己喺冇耐之後又放返。到1776年，國王李昑過身，李裀嘅半阿哥李祘成為咗新國王。

### 返去王宮
因為王妃洪元嬪冇細路，所以李裀就將自己嘅仔李濬（之後叫做李湛）交咗畀佢做領養之下嘅大仔。到1779年，洪元嬪病死咗。佢哥哥洪國榮之後攻擊咗朝政大臣，跟住畀大臣罷免咗。元嬪嘅大仔李濬改咗名做李湛。喺1786年，李湛因為飮咗毒藥而自殺死咗。

### 又流放
因為朝政大臣同埋李裀嘅家庭一齊不滿，所以佢哋合力將李裀再一次流放，今次係去江華島。

朝政大臣非常不滿李裀嘅親生仔李湛嘅行為（即係自殺），想同佢做埋死刑。幸好，國王李祘（同時亦都係佢半阿哥）強硬反對殺死自己嘅半細佬。

### 死刑
喺1801年，李裀嘅正規太太宋常山，同埋佢嘅新抱申平山，都係天主敎教徒，仲受埋咗洗禮，令王朝非常反感。朝鮮國嘅國教係儒教，所以天主教係屬於違背國家，等同死刑。不過，李裀不斷反抗呢個決定，不過唔成功。同一年，李祘過身，李玜繼位做國王。實際話事嘅貞純王后非常堅持要李裀過死刑，最終李裀喺江華島流放期間，喺1801年6月30號被迫食毒藥過身。

## 影響
李裀嘅庶仔李㼅冇正規細路，但係佢嘅第二個庶子李元範會成為第25位國王。

李裀嘅墳墓喺京畿道陽州郡神穴面附近，即係今時今日嘅首爾恩平區附近，不過個墳墓喺1950年韓戰期間炸爛咗。

## 世系圖

## 睇埋
*李愃
*李禛
*李禶

## 參考

## 出面網頁
* ‘다시 살아나는’ 정조 서울신문  2007.01.16. 
* 정조가 회고하는 ‘개혁정치’의 허상 신동아 2007.03 
* 세종이 가출했었다? 오마이뉴스  2008.01.17. 

類:大朝鮮國政治人
類:首爾人
雙門底

**雙門底**，中國一地，喺廣州，舊日省城中軸南段，廣州最繁華地方。中華民國以後，個名不受官方所認，日漸為人所忘。雙門底喺正今日越秀區北京路步行街中間，廣州百貨公司同廣州市青年文化宮一帶。

雙門底，名自拱北樓，舊時坐正大街中間，下面有雙門，所以依帶叫雙門底。大官經水路由正南門入城，經過雙門底，到北面官衙之地。

## 史
### 大唐

唐末，建清海軍樓，做唐城牆南門。

### 大宋
城牆要南移至新海邊，拆唐南面城牆，留清海軍樓。雙門底一帶為繁華街道。

### 大明
拆走城內城牆。

### 大清
清樓軍樓改名拱北樓。樓北叫承宣街，樓南為鎮雄坊，又叫鎮雄直街，鎮雄街。

承宣街，又叫雙門底上街，鎮雄坊，又叫雙門底南街。

雙門底拱北樓，為外商最注目嘅屋宇，所以有亦係廣州一景，見於畫作。

雙門底，新年前亦出名花市，係珠江流域花市始祖。

雙門底有華光廟，秋時誕期好鬼熱鬧。
孔嶺洪聖宮

**孔嶺洪聖宮**喺香港新界坪輋沙頭角沙頭角公路同坪輋路交界，喺乾隆廿八年（1764年）起，1990年重修過。

門橫額刻住洪聖宮三個字，兩邊嵌咗瓷畫，門旁有木製對聯：「聖德汪洋廣利大敷南海，正恩浩蕩洪慈普照東江。」

廟裏面有屏門，門橫額係同治五年（1866年）所刻「永庇平安」四個字。殿裏面設置咗供奉洪聖爺嘅神壇，兩邊楝立咗護法使者四大天王神塑像。壇上面橫樑掛咗乾隆廿八年鑄造嘅銅製板馨一個。其他供奉嘅神靈包括土地公，觀音，金花。

間廟喺1995年評為二級歷史建築，到咗2010年5月17號改評為香港三級歷史建築。

## 出面網頁
* 粉嶺孔嶺洪聖宮

類:香港三級歷史建築
屯子圍陶氏宗祠

**陶氏宗祠**又叫**五柳堂**，喺香港新界屯門藍地屯子圍同新慶村之間，係屯門陶氏宗族喺清朝康熙五十七年（1718年）起嘅第一間宗祠。喺1995年被評為香港一級歷史建築，並喺2009年12月18號確認評級。

## 史
屯子圍陶氏先祖原籍廣西鬱林，南宋末年搬去寶安縣，喺宋朝亡國之後，陶文質同陶處斯搬咗去元朗牛潭尾，最後先定居喺屯門，建立咗屯門村。清朝初年遷界，陶氏舉族搬返內地，復界後先至返屯門復村，先後建立咗黃崗圍（泥圍）、麥園圍（青磚圍）、屯子圍（田子圍）、永安村同大園圍。

陶氏喺屯門區裏面一共起咗兩間宗祠，首間即係陶氏宗祠，喺1925年曾進行修葺，並留有碑記喺祠裏面。1954年之前，陶氏宗祠曾經用做「五柳小學」嘅班房。1970年代初以前，亦係圍村守衛嘅辦事處。1971年，新嘅「五柳堂陶氏宗祠」起好之後，陶氏宗祠就出租做咗工廠嘅廠房，而家就空置咗。另有一間祠堂係「定山祖祠」，供奉陶氏定山祖同該房嘅歷代先祖。

File:HK_TuenTszWai_FiveWillows_ToAncestralHall.JPG|五柳堂陶氏宗祠
File:HK_TuenTszWai_TingShan_ToAncestralHall.JPG|定山祖祠


## 建築
陶氏宗祠係三進兩院三開間嘅傳統建築，地基係堅固嘅花崗岩，外牆用青磚砌成，正面前檐廊設有鼓台。

## 參考

## 出面網頁
* 屯門區文物徑 (一)
味峰侯公祠

**味峰侯公祠**（英文：**Hau Mei Fung Ancestral Hall**），係喺香港金錢村第九巷嘅兩進式設計祠堂，上水侯氏味峰房嘅祖祠。佢大概喺乾隆中後期（1763年-1795年）起，由於味峰房子孫人丁單薄，缺乏財力，所以佢嘅祠堂亦近乎荒廢，喺2002年由香港政府出錢修葺，喺1998年被評爲二級歷史建築，但喺2010年11月10號改評為香港一級歷史建築。祠裏面有兩塊寫住「奉旨其正」同「皇恩浩蕩」嘅匾額，其中一塊「奉旨其正」牌匾係乾隆皇帝賞賜畀金錢村第22代嘅侯倬雲，以表揚佢處事公正嚴明，味峰侯公祠都係由佢起嘅，以紀念佢嘅曾祖父侯聚斐（名味峰），不過原本嘅百年牌匾已係20世紀中唔見咗，目前掛嘅牌匾係重造嘅。

祠堂正廳有兩條粉紅色石柱，相傳係官員專用嘅石材，而家已經揾唔到同類嘅物料進行修復。由於侯倬雲得到皇帝賜封，所以可以喺村裏面豎立一支喺幾十里外都可以睇到寫住「侯」字嘅高旗杆，喺當年經過金錢村嘅較低級官員都需要下馬致敬。嗰嚿豎立旗杆嘅基座距離祠堂唔遠，而家仍然存在，用古法製造，十分堅固，但已經被後人用混凝土堵塞插旗個圓窿。

## 參考

## 出面網頁
* 上水金錢村有兩個祠堂
精神日本人

**精神日本人**，簡稱**精日**，係中國大陸嘅潮語，網民對中國籍極端親日派嘅政治成份分類，甚至會貶稱為**日本[[雜種]]**（**日雜**）。但同時係而家中國多個政治、社會問題之中較為新興嘅議題。喺QQ、百度貼吧有同精日有關嘅群組，不過加入嘅門檻好高。網友申請加入都會被拒絕。

反共報紙大紀元因王毅言論而回應，表示中共體制內有大批「精蘇」、「精俄」、「精趙」等敗類。

## 背景
### 情況
日本文化好受中國人歡迎。表面上，部份深受日本文化影響嘅中國大陸人，對日本嘅社會價值觀同政治認同感高過自身文化，甚至有人自稱為冇日本國籍嘅日本人。班友通常會保持「日本式嘅」習慣。但個別自稱「精日份子」嘅網絡紅人發表認同大日本帝國對華政策（戰爭同屠殺）嘅言論或者行為，從而令到泛中華民族主義者同埋親中派人士發火。 另外，相信部份喺中國土生土長，深受中國教育系統影響嘅新生代中國人變得「反共」，外來文化唔係主因。喺主流同傳統上嘅反對中國共產黨一黨專政體系嘅力量有好多。相對親外主義者同單純表達不滿嘅人而言，傳統嘅反共主張還有：中華民國同國民黨背景人士、國家獨立力量（香港獨立運動/台灣獨立運動/疆獨/藏獨/滿洲國）、資本主義者等等。統統都係針對中共統治嘅問題。

#### 精日事件

* 2017年8月，喺第二次世界大戰對號戰爭勝利紀念號8月15號之前，上海靜安、廣西賓陽兩地相續出現身穿號軍軍服，公開支持侵華戰爭嘅事件。
* 2018年2月，南京紫金山西山碉堡群一樣出現兩名男子身穿號軍軍服嘅事件。

### 反對

中華人民共和國政府對日本同親日派嘅立場如下：

#### 中日曾長期友好

二戰後，中國同日本兩個新政權誕生，兩方並無明顯敵意。 1949年中共建國後，毛澤東嘅中央政府集中資源赤化改造中國大陸地區，至1960年代因階級鬥爭同反蘇反美政策而閒置反日主義。 1972年中日建交，共產黨更曾代表中國人喺聲明中提出放棄對日本嘅戰爭賠償要求，而日本也從1979年起長期提供中國無息貸款達30年之久。喺蘇聯解體前，中日共同抗蘇也為維繫良好關係而出現了“蜜月期”，人民號報甚至發表過「**支持日本人民北方四島嘅正義鬥爭**」、「 **嚴厲譴責美帝國主義用原子彈殺害亞洲人民**」等文章。 1989年六四鎮壓之後，西方對中華人民共和國實行製裁，日本率先喺1990年嘅G-7峰會上打破制裁，恢復了對中華人民共和國嘅投資同貸款。 1992年天皇更訪問了中華人民共和國。 喺90年代之前，並無所謂嘅愛國反日教學資訊。 70年代嘅歷史書籍連南京大屠殺等等內容都隻字不提，更唔會如今般以大量嘅修詞技巧同嚴詞批判以描述一些事件，以達到一些戰略目嘅。

#### 中共態度突變差

反日潮流嘅開始自1990年代未，江澤民時期，中國社會內部至政黨軍部出現嚴重問題。中國政府借機將針對中國共產黨嘅力量同國內矛盾（如：中港矛盾、黑心食品、性病大國、 盜版同嚴重暴力等等問題）嘅視線轉移至日本。結果中國社會喺歷史同政治動機形成嘅「現代中國嘅反日情緒」。

反日情緒波及國內人士，精日被官方點名批評。2018年3月8號上午，外交部部長王毅喺梅地亞中心記者會場離開時，江蘇媒體《現代快報》記者就“精日”分子不斷挑釁民族底線嘅行為一事提問。 **王毅聽清問題後，隨即對此事作出回應稱“精日”分子係“中國人嘅敗類”**。另外，賀雲翱、張凱麗、鄭曉龍、張光北、馮遠征、成龍、呂章申、範迪安 、呂逸濤等38位文藝界嘅全國政協委員聯合遞交一份關於“制定保護國格同民族尊嚴專門法”嘅提案，對“精日”分子嘅行為納入刑法處罰嘅範疇。支持二戰日本嘅精日人士嘅政治光譜會被定性為日本極右翼。

## 參考

## 睇埋
* 漢奸/假洋鬼子
* 第三砲兵
* 今夜美國人
* 中國國民黨精神黨員
* （反中國社會體制嘅中國新思想）/（反中國共產黨統治嘅中國大陸風格）
* 相對喺中宣部/ 中國特務/ 五毛黨/ 左膠
皇后山軍營印度廟

**皇后山軍營印度廟**喺香港新界粉嶺軍地，喺1960年代起，由駐守該營地嘅尼泊爾踞喀兵（Gurkhas）起嘅。1996年之後軍營嘅居喀兵撤走，自此印度廟遭到棄置。

印度廟起喺皇后山軍營裏面嘅一個細山嘅山頂（喺皇后山公營房屋項目三同六期居屋地盤）之上，由多樖榕樹包圍，同營裏面建築物相隔一段距離，環境清幽，並且能夠營造廟宇嘅神聖感。間廟係一棟灰綠色六角形嘅建築物，頂部有六個尖頂，似皇冠狀，由12塊三角形砌成，象徵印度教視為美麗同神聖嘅蓮花，係香港僅有嘅一座蓮花形狀嘅建築。建築物嘅六面，除咗東南方一面外，其餘面面都設有門戶，每度門之上都設有一個小窗。建築物裏面塗上橙色同藍色，其中一個角設有神壇畀崇拜用。

間廟喺2010年1月22號被評為香港三級歷史建築。

而喺皇后山公營房屋發展項目中，喺居屋地盤內嘅印度廟（房委會招標公告中稱為「警官食堂」）將獲保留，並翻修成居屋部分嘅管業處。

## 參考
玄關帝廟

**玄關帝廟**喺香港新界元朗厦村輞井圍，係輞井圍同輞井村兩條村共同擁有，主要係供奉玄帝同武帝，估計最少有三百幾年歷史，廟裏面有一個銅鐘，製造日期刻住清朝康熙三十二（1693），所以推算間廟大概喺1693年起。喺1994年被評為香港一級歷史建築，2013年4月17號確定評級。

玄關帝廟前面有一個古井，聽聞呢個六角水井，係紀念輞井村舉中鄧渭熊考到舉人，另一個說法就係呢個水井係清初遷海復界之後（1662年－1669年），由回流嘅鄧氏族人掘出來，之後族人就喺呢個井附近開墾土地，建立咗輞井圍，村民為咗酬謝神恩，於是喺井口前面起咗玄關帝廟。

門額:「玄關帝廟」

門聯:「玄天憑鎮懾，赤漢賴劻扶。」

外聯:「功侔兩大，德頌千秋。」

## 出面網頁
* 元朗輞井圍玄關帝廟
楊箕李氏大宗祠

（注意「楊」字有地名變音，讀點樣嘅「樣」；祠字讀「詞」）係中國廣東廣州嘅祠堂，大宋嘉定十三年（1220年）起好，位置喺越秀區楊箕，中山一路雄鎮大街6號（楊箕村A區樓盤北邊近中山一路13號小區後邊）。

佢嘅堂號係「耕道堂」。曾經喺1860年同1976年修繕過，2011年6月因楊箕搞大改造，原先嘅舊祠堂拆咗兼統一搬到玉虛宮隔籬重喺2014年8月14號起好。

## 攷

類:廣州古蹟
李
類:越秀區
蕭孋珠

**蕭孋珠**，本名**蕭麗珠**（），台灣嘉義市人，台灣前女歌手、綜藝節目主持人，有「蕃茄姑娘」、「阿珠」等稱號。

## 提要
蕭孋珠嘅爸爸鍾意國樂，夜晚得閒會拉胡琴自娛，蕭孋珠因此亦都鍾意國樂。蕭孋珠國小五年級時加入該校國樂團，學嘅係揚琴，曾經代表嘉義市參加台灣省全省國樂比賽獲得冠軍。蕭孋珠國中畢業後，全家搬到台北市，佢考入中國文化學院音樂專修科國樂組，主修聲樂，副修揚琴。某年暑假，佢參加歌林唱片舉辦嘅「歌林之星」歌唱比賽，以高亢圓潤嘅嗓音連過六關，最後以閩南語歌曲《送君珠淚滴》同黃梅調歌曲《郊道》獲得冠軍，獲得獎金新台幣三萬元同一部歌林公司彩色電視機，而且同歌林唱片簽下兩年唱片合約，當時佢18歲。1974年，佢休學進入歌壇，由於歌林唱片同日本哥倫比亞有長期合作關係，佢得以迅速走到日本發行第一張日文單曲唱片《潮路》（三浦康照作詞，和田香苗作曲），係佢踏入日本唱片市場嘅第一首歌曲；並發行中文版《真情》（林煌坤作詞）。

蕭孋珠嘅嗓音比當時台灣其他女歌手豪邁，佢成為咗唱愛國歌曲同武俠連續劇主題曲嘅熱門人選。佢原唱嘅愛國歌曲有《風雨生信心》（黃敏作詞，駱明道作曲）等，佢原唱嘅武俠連續劇主題曲有《萬古流芳》（莊奴作詞，林家慶作曲）、《飛燕驚龍》（晨曦作詞，呂子厚作曲）、《大漢兒女》等。1979年3月5號，中視開始喺每日開播時固定播放佢原唱嘅歌曲《美好的今天》（劉家昌作詞作曲），稱為「開播曲」。

蕭孋珠以唱國語歌曲為主。1980年代後半期，佢亦兼唱閩南語歌曲，喺歌林唱片發行兩張閩南語唱片《閩南情》同《盛情女子》。佢離開歌林唱片之後，跳槽巨星唱片，發行國語專輯《流星戀曲》、國語專輯《得不到的愛情》、閩南語專輯《黃昏的海岸》等，成為佢歌唱事業最後作品。

1984年3月18號，蕭孋珠獲頒第19屆金鐘獎女歌唱演員獎。1990年10月，佢同交往12年嘅孫源德喺新加坡結婚，從此定居新加坡，退出演藝圈。

蕭孋珠退出演藝圈後，有啲歌曲被後起嘅歌手置入或翻唱；前者如《真情》被置入彭佳慧《聽到你一聲再會》（李姚作詞，李偉菘作曲），後者如《迎著風的女孩》（翻唱自Izhar Cohen同Alphabeta合唱嘅《A-Ba-Ni-Bi》，陳雲山作中文詞，Nurit Hirsch作曲）被庾澄慶翻唱並改名為《愛你的只有一個我》。

## 作品
### 唱片
*《真情》：國語唱片，歌林公司音樂出版部1974年發行
*《海鷗之歌》：國語唱片，台灣電影《小妹》原聲帶，歌林公司音響出版部1975年發行
*《一簾幽夢》：國語唱片，台灣電影《一簾幽夢》原聲帶，歌林公司音響出版部1974年發行
*《心花朵朵》：國語唱片，台灣電影《愛的呢喃》原聲帶，歌林公司音響出版部1975年發行
*《小女兒的心願》：國語唱片，台灣電影《小女兒的心願》原聲帶，歌林公司音響出版部1975年發行
*《楓紅層層》：國語唱片，歌林公司音響出版部1975年發行
*《金色的影子》：國語唱片，台灣電影《金色的影子》原聲帶，歌林公司音響出版部1976年發行
*《訴情》：國語唱片，歌林公司音響出版部1976年發行
*《愛的眼睛》：國語唱片，歌林公司音響出版部1976年發行
*《就從今夜起》：國語唱片，台灣電影《就從今夜起》原聲帶，歌林公司音響出版部1976年發行
*《蝴蝶谷》：國語唱片，歌林公司音響出版部1976年發行
*《你我再相逢》：國語唱片，歌林公司音樂出版部1977年發行
*《青色山脈》：國語唱片，台灣電影《青色山脈》原聲帶，歌林公司音樂出版部1977年發行
*《愛在我心》：國語唱片，歌林公司音樂出版部1977年發行
*《小小世界妙妙妙》：國語唱片，台灣電影《小小世界妙妙妙》原聲帶，歌林公司音樂出版部1978年發行
*《處處聞啼鳥》：國語唱片，歌林公司音樂出版部1978年發行
*《踩在夕陽裏》：國語唱片，歌林公司音樂出版部1978年10月發行
*《雙飛燕》：國語唱片，歌林公司音樂出版部1979年2月發行
*《忘憂草》：國語唱片，歌林公司音樂出版部1979年發行
*《流水落花春去》：國語唱片，歌林公司音樂出版部1979年發行
*《彩霞滿天》：國語唱片，歌林公司音樂出版部1979年發行
*《迎著風的女孩》：國語唱片，歌林公司音樂出版部1980年發行
*《媽媽的背影》：國語唱片，歌林公司音樂出版部1980年發行
*《中國民謠第一集》：國語唱片，歌林公司音樂出版部1981年發行
*《勿忘我》：國語唱片，歌林公司音樂出版部1982年發行
*《不可抗拒的愛》：國語唱片，歌林公司音樂出版部1983年發行
*《蕭孋珠十年暢銷集錦》：國語唱片，歌林公司音樂出版部1984年發行
*《無望的愛》：國語唱片，歌林公司音樂出版部1985年發行
*《千萬種聲音》：國語唱片，歌林公司音樂出版部1985年發行
*《王昭君 - 黃梅調與小調》：國語唱片，新加坡白雲唱片1985年發行
*《心雨 絕代雙雄》：國語唱片，新加坡白雲唱片1986年發行
*《中國老歌精粹》：國語唱片，新加坡白雲唱片1988年發行
*《閩南情》：閩南語唱片，歌林公司音樂出版部1988年發行
*《盛情女子》：閩南語唱片，歌林公司音樂出版部1990年發行
*《流星戀曲》：國語唱片，巨星唱片1983年12月發行
*《得不到的愛情》：國語唱片，巨星唱片1984年4月發行
*《黃昏的海岸》：閩南語唱片，巨星唱片1985年發行
*《潮路》（）：日語唱片，日本哥倫比亞1974年6月發行
*《再見了初戀》（）：日語唱片，日本哥倫比亞1974年12月發行

### 主持
*中視《萬紫千紅》（第一代主持人為李慧慧）
*中視《大舞台》（第一代主持人為李靜美、徐風）
*中視《夜之頌》
*中視《蕭孋珠專輯》（蕭孋珠1983年電視專輯，完全室內取景；首播時間：1983年底）
*中視《鳥語茶香：蕭孋珠專輯》（蕭孋珠1985年電視專輯，完全室外取景；首播時間：1985年12月15號22:10～23:10）
*中視《蕭孋珠專輯》（純歌唱節目《銀河星座》中嘅蕭孋珠1985年電視專輯，完全室內取景；錄影時間：1985年11月10日；首播時間：1985年）

## 註同埋及參考

## 出面網頁
*

類:臺灣綜藝節目主持人
2018年FIFA世界盃

**2018年FIFA世界盃**係第21屆FIFA世界盃，係一個國際嘅足球大賽，賽事喺2018年6月14號至7月15號喺俄羅斯舉行。由今屆開始，唔再由各大洲輪流主辦世界盃。

呢屆世界盃最後由法國奪冠。

## 參賽隊伍

## 賽事
### 分組賽
#### A組

----

----

----

----

----

#### B組

----

----

----

----

----

#### C組

----

----

----

----

----

#### D組

----

----

----

----

----

#### E組

----

----

----

----

----

#### F組

----

----

----

----

----

#### G組

----

----

----

----

----

#### H組

----

----

----

----

----

### 淘汰賽

### 十六強賽

----

----

----

----

----

----

----

### 半準決賽

----

----

----

### 準決賽

----

### 季軍戰

### 決賽

## 參考

## 出面網頁
*FIFA.com 2018年FIFA世界盃官方網站
*Welcome2018.com
*香港01－全城足球狂熱2018專頁
澳新新聞

**澳新新聞**（）係一個由香港無綫新聞以及電視廣播（澳洲）有限公司（TVBA）制作嘅電視節目。2017年3月起晚響翡翠台度播出，取代咗之前嘅《澳洲新聞》。節目嘅主持多數都係由TVB新聞台嘅主持兼任。TVB Anywhere 應用程式嘅免費區（澳洲專區）亦都有提供呢個節目嘅重溫。2018年9月14號起，《澳新新聞》喺 TVB Anywhere 盒仔度加入咗點播項目。

## 內容
節目裏面主要都係講響由澳洲嘅新聞時事（主要集中於新州同埋維州），到香港以至世界嘅新聞都有，而某部份嘅新聞片段係由七台或者澳洲廣播公司提供。但有關人物或地點嘅譯名就會用香港慣用嘅譯名，而唔係喺澳洲華人用開嘅譯名，但好似澳洲總理安多尼·艾巴尼斯噉，就會用返「艾巴尼斯」呢個名，而唔係無綫新聞用嘅「阿爾巴內塞」。

節目中片段撰稿係由 TVB 新聞台嘅國際新聞組編輯負責。

節目完咗之後亦都會播出《天氣報告》，形式同香港翡翠台播出嘅版本相約，但提供澳洲主要城鎮，以及世界主要城市（唔包括香港）嘅天氣。節目亦都係由《澳新新聞》主持同時兼任。之後星期一到五亦會播出《財經快訊》，表示活躍澳股、金價同埋澳元匯價。2018年9月1號之前，《財經快訊》係喺《天氣報告》之前播出。喺2019年3月起，片尾就由電視廣播（澳洲）改咗做 TVB Anywhere。

逢星期三同埋星期五亦都會喺《財經快訊》之後播出《澳洲社區快訊》，2019年1月起嘅《社區及商業快訊》亦都轉咗新嘅片頭動畫。片尾就由電視廣播（澳洲）改咗做TV MEDIA AUSTRALIA。響2024年4月5號同之前嘅就以《社區及商業快訊》嘅名播出，由TV MEDIA AUSTRALIA製作；由2024年4月10號起嘅《澳洲社區快訊》就改返由電視廣播（國際）有限公司製作，之後嘅片尾就改咗做ACE澳華娛樂。

## 播映日期時間
*2017年3月份起播出，逢澳東時間夜晚 9:30、凌晨 1:30 以及朝早 8:00 播出。
*2018年9月1號起，澳東時間夜晚 7:30、11:30（只限二至六）以及朝早 9:00 播出。
**2020年12月7號至12月31號，澳東時間星期二至六夜晚 11:30 嘅重播改遲半個鐘頭到翌日嘅半夜 0:00 至 0:30 播出。
**2021年7月23號至8月8號期間，由於要配合 2020 東京奧運，夜晚 7:30 一節提早到夜晚 7:00 播出。
*2024年12月30號至2025年1月28號起，節目時間由每日兩節大約20分鐘減到一節10分鐘左右，刪減國際新聞部份，只報道同澳新有關嘅新聞；而天氣報告亦都刪減咗國際城市嘅預報，但就加咗另外一啲澳新城鎮嘅三日天氣預報。
*2025年1月29號起，節目時間恢復到先前嘅兩節20分鐘左右，重新加入返國際新聞部份；天氣報告就維持由2024年12月尾做過嘅改動，只報道澳新城市嘅天氣。

## 事件
*2018年8月29號到9月1號，第二節《澳新新聞》多咗TVB字樣，做咗全名《TVB澳新新聞》。
*2018年9月17號，因為要播出邵逸夫獎2018關係，《澳新新聞》喺無綫翡翠台 19:30 時段暫停播映。
*2025年1月29號，因應節目改版，原先嘅配樂唔再用，改用TVB新聞嘅標準配樂，畫面亦改咗做類似無線新聞台嘅開場款式，但顏色就改做以紅藍色為主，亦都加返全名做《TVB澳新新聞》。

## 節目主持
### 現主持
*彭建樺
*賴君蕊
*周可茵
*王倩荷
*容家耀
*王穎琪
*鄭禧年

### 前主持
*金盈
*王俊彥
*何駿彥
*李文欣
*馬琛沂
*蕭梓恒
*徐俊逸
*黃靖婷
*麥詩敏
*關可為
*林可瑩

## 撰稿讀稿
*葉靜婷
*阮明珠
*封艷明
*朱少倫
*梁泳山

## 攷
伊芙蓮·納爾遜

**伊芙蓮·瑪烏·納爾遜**（；）係加拿大一位數學家，佢嘅成就主要在於泛代數以及泛代數喺理論電腦科學上嘅應用。加拿大數學學會頒發畀傑出女數學家嘅古理格－納爾遜獎，就係用伊芙蓮·納爾遜同另一位女數學家車茨莉亞·古理格個名來命名嘅。

## 註解同參考
### 參考


## 出面網頁

類:數學家
泿水

**泿水**（泿讀銀），或寫**泿**，廣東廣西一水，指西江同上游。最初見於《山海經》，而《水經》講得詳細啲，再有《水經注》解釋《水經》。

泿亦寫佷，或者垠。《山海經》年代久遠，傳說好多，實際地理位不詳。中原人寫《水經》，或者借用山海經啲名，套落去嶺南江水。著書時，中原人好少到嶺南，記載貌似傳聞拼合資料，嶺南諸水同實際有唔少出入。如西江主流出處，雲貴地方，書中並無記載。武陵只係支流，就講成源頭。而且，泿水亦無理由過番禺入海，又有餘水倒流上去龍川。出自龍川嘅東江，向番禺流入南海先啱。

## 山海經
山海經下南山經有講泿水，話佢南流注於海，而水中有虎蛟，魚身蛇尾。

 《南次三經》之首，曰天虞之山，其下多水，不可以上。東五百里，曰禱過之山，其上多金玉，其下多犀、兕，多象。有鳥焉，其狀如鵁，而白首、三足、人面，其名曰瞿如，其鳴自號也。**泿水出焉，而南流注于海**。其中有虎蛟，其狀魚身而蛇尾，其音如鴛鴦，食者不腫，可以已痔。

## 水經
水經同地名相配，由武陵鐔成縣起，經鬱林、蒼梧、高要、番禺，最後流入南海。

據清代經學家孫星衍嘅《水經注》手校本所講，偽齊阜昌年間有塊《禹跡圖》石刻，而該石刻將「泿水」標記做**佷水**。

## 參考
水經

《**水經**》，中國一經，記述中國水系，同類首本，字數一萬有多。作者同年份不明，有說晉代郭璞撰，又有說東漢桑欽撰，亦有按地推斷，三國時代作品。四庫全書歸入史部地理類。

水經來歷，史書記載不一。《隋書·經籍志》載「《水經》三卷郭璞注」，《舊唐書·經籍志》改「注」為「撰」，話作者係郭璞。之不過，《新唐書·藝文志》寫桑欽撰，《通志·藝文略》寫，「《水經》三卷，漢桑欽撰，郭璞注。」王禕《水經》序：「水經至新唐志始謂為桑欽作，又言一云郭璞作，蓋疑之也。」大宋以後，多稱桑欽。《四庫全書總目提要》稱：「觀其《涪水》條中，稱廣漢巳為廣魏，則決非漢時；《鍾水》條中，稱晉寧仍曰魏寧，則未及晉代。推文尋句，大概三國時。」

現代酈學家陳橋驛認為，《水經》同《水經注》各有兩套。桑欽所撰《水經》，或者郭璞作注之《水經注》都失傳咗。酈道元所注《水經》，同桑、郭二人無關，另外一部「作者佚名」嘅水經。

《水經》記述主要江河水道，一百三十七，原文得一萬多字，記載相當簡略，又無系統，水道來龍去脈，流經地域，記載唔得詳細。

《水經注》，酈道元借《水經》擴充撰成，記載江河水道一千二百五十二條，三十萬餘字，共四十卷，《水經》二十幾倍。

## 注
水經注

《**水經注**》，中國地理一書，北魏酈道元寫，有四十卷。

《水經注》，因注《水經》而得名，《水經》萬幾字，《唐六典·注》說其「引天下之水，百三十七」。《水經注》睇來似為《水經》立注，實則以《水經》為綱，記載江河水流過千條，講及有關歷史遺跡，人物掌故、神話傳說等，全面同有系統。書中有唔少碑刻墨跡、漁歌民謠，亦係文學大著。書中所引忌文獻唔少已經散失，所以本書間接保存唔少書籍。
華夷圖

**華夷圖**，中國古地圖，現存一塊，放喺西安，刻喺石上，一一三六年。講及華夏同周圍邊外族人分佈。

現存一塊。係金國扶殖嘅大齊，大齊國所刻，下底有寫阜昌七年，即一一三六年。背面係禹跡圖。華夷圖，禹跡圖，都係官學之中，好可能教育官吏之用。
柳永

**柳永**（生死年唔清楚，有推斷係987年到1053年），字**耆卿**，係北宋嘅一位詞人，幫妓女樂工作詞而出名。佢係福建崇安人，原名係**三變**。因為喺屋企排行第七，所以嗰陣啲人又叫佢「**柳七**」而唔係直接叫佢個名。又因為做過屯田員外郎致仕，所以又叫**柳屯田**。佢啲作品流傳廣泛之極，一時間好興，所以嗰陣有人話「凡有井水飲處，即能歌柳詞」（有人嘅埞都聽得到柳永嘅詞）。佢早排住喺汴京，經常去歌樓酒肆蒲，寫咗唔少詞關於啲中下層市民嘅生活同心理，啲好多係啲歌妓或者失意文人嘅。因為覺得佢寫嘅好多係艷詞，啲士大夫鄙視並排斥佢，影響埋佢嘅仕途，導致佢中年以後先中到科舉，之後就流落到各地去任啲細官職。佢死嗰陣冇銀紙，得妓女籌錢幫佢收葬。

柳永體裁唔限制喺士大夫嘅小令，而係用慢詞多，呢種體裁喺民間流行開而且篇幅長尐；噉樣做即拓展到宋詞嘅形式，令到慢詞同小令喺詞作上有同等地位。同時佢寫男女情感同埋羈旅行役啲嘢多，宋詞嘅題材都得到擴展。佢移植咗種賦法「鋪陳其事而直言之」（鋪墊加直白嘅語言）入到詞嘅寫作當中，喺鋪陳詞主人公細膩嘅心思同時，採用直白生動通俗嘅語言風格，運用到好多啲俚語俗語，啲好多係由日常生活嚟嘅，噉樣表達啲情感表達得好生動真實。柳永後續影響深遠，孻尾啲詞人似蘇軾同周邦彥兩派都出自佢，佢亦都影響埋元代嘅散曲。跟尾啲通俗文學，都推崇埋柳永嘅地位。柳永啲作品得編成《樂章集》，入便存有佢嘅詞二百幾首，可以睇得出佢嘅貢獻好大。

## 考
飛喇士街

**飛喇士街**又叫**筷子基南街**（），係澳門花地瑪堂區一條馬路，呢條路由白朗古將軍大馬路開始一路去到船澳街為止。

## 背景
### 借起休憩區為名整走電單車泊位爭議
2018月3月19號，民政總署響沙梨頭南街、飛喇士街同埋和樂大馬路交界之間嘅行人路，起休憩區同種樹，提供多功能同休息場所，滿足區內居民對社區設施的需求。但係為咗呢項工程計劃要取消電單車泊位就搞到有爭議，因為響筷子基平民大廈重建成快達樓之前一直都電單車泊車位，以而比現時電單車泊車位重要大，大到去沙梨頭新街，但係快達樓停車場落成之後，交通事務局以呢個停車場嘅電單車泊位冇人泊做理由將電單車泊車位縮細到目前大細，之後將其他地方變行人路，到2017年8月23號天鴿颱風吹襲澳門，搞到快達樓停車場水浸停用都未開返，就借起休憩區為名將剩底電單車泊位都整走，同埋附近亦有三個休憩區，分別係綠楊花園休憩區、筷子基北灣休憩區、蘭花前地休憩區，根本當區就唔缺休憩區，所以搞到當區居民不滿。

## 攷

類:澳門街道
濟州聯足球會

**濟州SKFC**係南韓足協屬下嘅足球會，1982年12月17號成立，總部喺南韓濟州島嘅西歸浦，主場係濟州世界盃競技場。

## 史
球會喺1982年12月17號成立，初期嗌過**油公象足球會**（），嗰時由油公集團（而家係SK集團屬下嘅SK能源部門）贊助，期間試過喺1989年攞過唯一嘅K聯賽（而家係經典K聯賽）冠軍。嗰時雖然主場一直未離開過漢城，但主場好多時冇固定，直到1990年12月先至定咗喺東大門運動場踢波。1995年底因南韓申辦緊2002年FIFA世界盃，加上K聯賽搞分權協定而將主場搬到入面，本嚟諗住年底返漢城，但係冇接受到嗰時嘅K聯賽分權協定而將主場搬到京畿道富川兼改名做**富川油公足球會**（），但因富川冇專業體育場而一直未將佢嘅主場搬埋入富川，直到2001賽季初搬入嗰時起好無耐嘅。

2006年2月2號，球會喺未對外發出公告嘅情況下，靜鷄鷄噉將主場搬到濟州兼改名做**濟州聯足球會**，重將主場定咗喺西歸浦嘅濟州世界盃競技場。

## 得獎記錄
* 經典K聯賽（計埋前身嘅K聯賽）：
**（1）：1989
**（5）：1984、1994、2000、2010、2017
**（5）：1983、1987、1988、1999、2016
* 南韓足協盃：
**（1）：2004
**（5）：1996、2000、2003、2007、2010、2012、2013

## 註同攷
;註

;攷

## 出面網頁

* 제주 유나이티드 웹사이트
* 유나이티드 페이스북
* 제주 유나이티드 트위터
* 제주 유나이티드 인스타그램
* 제주 유나이티드 유튜브

類:南韓足球會
楊箕姚氏大宗祠

（注意「楊」字有地名變音，讀點樣嘅「樣」；祠字讀「詞」），堂號**鳳儀**，係中國廣東廣州嘅祠堂，亦係楊箕同寺右兩村嘅開基祖祠堂。大明時期起好，位置喺越秀區楊箕，中山一路雄鎮大街4號（楊箕村A區樓盤北邊近中山一路13號小區後邊）。

間祠堂曾經喺大明同大清期間，俾洪水同兵燹搗亂檔，亦試過喺雍正九年（1731年）重新起返。從1930年開始，祠堂一直做咗楊箕小學嘅校舍直到2010年撤出。雖然喺楊箕當地嘅姚氏家族後人喺2010年5月開始，一直呼籲廣州市人民政府部門喺城中村搞大改造時要保留返呢間祠堂，但祠堂重係列入咗必拆重建範圍。2011年6月因楊箕搞大改造，原先嘅舊祠堂拆咗兼統一搬到玉虛宮隔籬重喺2016年1月28號起好。

## 攷

類:廣州古蹟
姚
類:越秀區
禹跡圖

**禹跡圖**，又寫**禹迹圖，**為古中國地圖，刻喺石碑上，現存兩塊，分別喺西安同鎮江。

## 史
金攻大宋，趙構南渡臨安即位。金人策反宋官劉豫，殺守將。金人最初無直接管治漢人，完顏宗翰扶植劉豫，封佢大齊皇帝。

西安嗰塊，刻石上寫阜昌七年四月（南宋紹興六年四月），相當於一一三六年。而阜昌係大齊年號。嗰塊石碑另一面係華夷圖，禹跡圖比華夷圖早六個月上石。縱114公分，橫114公分。

原石喺陝西省鳳翔府，岐山縣縣學之中，以前屬長安。最後塊石搬咗去西安碑林。現時美國國會圖書館有拓本。

而鎮江一塊，南宋紹興十二年（1142年）刻。縱84公分，橫79公分。呢張圖圖名標注「元符三年正月依長安本刊」。元符三年，即一一〇〇年。而依長安本翻刻。

## 圖
兩塊禹跡圖相近，但亦有唔同。

西安嗰塊叫禹跡圖，鎮江嗰塊叫禹迹圖，「迹」係「跡」嘅異體字，兩幅地圖應該係同名。鎮江嗰塊細過西安嗰塊，而且刻繪都粗糙啲。鎮江嗰塊嘅海洋部分刻有精細嘅水波紋，西安嗰塊就係留白。

西安嘅禹跡圖，用咗「計里畫方」嘅方法繪製。圖名標示：「每方折百里」，即係一個方格長寬一百里，打橫有71個格，打直有73個格，總共有5110個方格。地圖標示咗380個行政區，近80條河流，近70個山脈，重有5個標咗名嘅湖泊。而海岸同江河住置，以當時來講，都相當準確。

禹跡圖借尚書之中禹貢繪成圖，當中有唐時地名，底本應該更古老。用途可能府學教授之用，同背面華夷圖有密切關係。
楊箕玉虛宮

（注意「楊」字有地名變音，讀點樣嘅「樣」），又嗌**玄帝廟**（）或**北帝廟**（），係中國廣東廣州嘅古蹟，大明萬曆年間起好，位置喺越秀區楊箕，中山一路雄鎮大街2號（中山一路13號小區後邊近楊箕村北牌坊隔籬）。

間嘢試過喺大清康熙辛丑年（1721年）重新起過，亦經歷過8次重修，2002年9月被列入咗廣州市登記保護文物，重喺2015年8月19號連同佢哋嘅石刻一齊，升級做廣州市文物保護單位。佢亦係楊箕喺2011年6月搞大改造時唯一冇被拆嘅古蹟。不過喺2016年8月12號修繕時俾媒體記者質疑佢有過度修繕單瀨嘢事。

## 風格
間嘢佔地面積312m²，其中前庭花園有120m²咁大。座南向北，三間兩進一天井，兩邊有整到四架卷棚廊，入面嘅建築屬明清時期嘅磚木結構風格。裝飾屬硬山頂，人字封火山牆，琉璃龍船脊同埋碌灰筒瓦結構。正殿有隻玄天北帝神像，兩邊有華光同康公神像各一嚿。而正門頭頂嘅「玉虛宮」石刻同兩邊嘅楹聯都係由大清年間進士——鮑俊負責寫出嚟。東西兩廊牆邊鑲嵌咗9嚿石碑，其中有6嚿係大清時期重修過嘅碑記；2嚿係民國時期重修過嘅碑記；凈低嗰嚿寫住「奉憲均斷三鄉碑文」啲字樣。

## 攷

類:廣州古蹟
醉瓊樓

**醉瓊樓**可以係：
* 醉瓊樓 (香港)：香港嘅茶樓。
* 醉瓊樓 (廣州)：廣州冇咗嘅茶樓。
醉瓊樓 (廣州)

**醉瓊樓**係中國廣東廣州冇咗嘅茶樓，1983年開業，2017年10月31號執笠，位置喺越秀區龍津東路757號（近紫來大街口嘅紫來市場隔籬）。

間嘢由王惠萍一手創辦，初期時喺越秀區嘅光孝路開辦，2000年代初開頭搬到上下九一帶搞，後嚟搬到龍津東路繼續做生意。最後茶樓喺2017年10月31號因場租合同期滿而正式宣佈停業。

## 參考資料
* 卅四载老店醉琼楼歇业 27岁少东家《珍重》刷屏 鳳凰網 （2017-10-30）
* 西关老店歇业 道声“珍重”话别街坊 南方都市報 （2017-10-30）
* 讲不出再见！经营34年，陪伴广州两代人的粤菜老字号要关门了…… 引力资讯 （2017-11-01）
爬山虎

**爬山虎**（；學名：**'），又嗌**地錦'''（），係葡萄科爬山虎屬嘅落葉草本藤木，喺中國嘅華東、華北同東北三省地區，日本同朝鮮半島地區嘅石頭外牆、磚牆或大樹上先至搵到。

## 樣
佢嘅捲鬚短，超多分枝，頂位有吸盤。葉近似心形，長8～18cm，闊6～16cm，通常3裂，嫩枝葉唔裂；邊緣帶鋸齒痕；春天時翠綠，夏天時深綠，秋天時轉成黃到橙紅不等嘅色，冬天冇葉。花屬聚傘花序，黃綠，一般生喺兩葉間嘅短枝上邊，長4～8cm，唔夠葉柄長。果屬漿果，藍黑色。

## 用途
佢嘅根、莖都可以做藥；葉喺春夏兩季之間最正，可以攞嚟做涼拌同炒熟當菜食都得。果可以浸酒。

## 有關嘅書
* 野菜野果花图鉴 第198页　　吉林科学技术出版社 ISBN 978-7-5384-9161-6

## 連出去

* 爬山虎 Pashanhu 藥用植物圖像資料庫 (香港浸會大學中醫藥學院) 
* 爬牆虎 parthenocissus tricuspidata | Plantonic 網上植物誌 
* 爬山虎的功效与作用 苹果绿养生网
* 爬山虎 中醫百科
* 爬山虎 中醫世家

類:爬山虎屬
類:落葉植物
類:草本植物
類:藤木
類:藥用植物
類:觀葉植物
類:菜
類:酒源植物
山海經

《**山海經**》，係華夏一經，出於先秦，年份不明，收集古代傳說，世間山川風物，既如天馬行空，又如史地之實，係本奇書。

原書有圖已失。歷代都有為佢畫圖，不過亦已散失，現存圖本出自大明。

類:中國古籍
類:中國神話傳說
先秦

**先秦**，指秦國統一天下之前嘅期，指周國、商國、夏國做天子，同更早時間。
騰格爾

**騰格爾**（；；；）係中華人民共和國男歌手，蒙古族喺內蒙古鄂托克旗出世，1986年出道，出名唱蒙古民族歌曲。2018年2月，加盟湖南衛視《歌手2018》、為第二位補位歌手，喺4月13號總決賽攞第四名。

## 作品
### 電影

## 《[[歌手2018]]》
2018年2月，加盟湖南衛視《歌手2018》、為第三位補位歌手，之後喺突圍賽演唱《父親的草原母親的河》以第三名突圍成功，喺4月13號總決賽攞第四名。

## 個人生活
騰格爾嘅老婆叫「珠拉」；個女叫「嘎吉爾」，喺2004年12月24號出世，2010年因病夭折；2007年，騰格爾個仔出世。

## 註

## 參考

類:中國男歌手
類:內蒙古人
類:中國蒙古族人
城門隧道轉車站

**城門隧道轉車站**，香港一轉車站，喺葵涌和宜合，城門隧道出入口處。方便人轉巴士。

車站一分為二。來回線互不相通。隧道出口一邊，上巴士往九龍、葵涌、荃灣、青衣，一律唔使畀錢。入口一邊，往部份線唔使加錢。
土茯苓

**土茯苓**（；學名：**'），植物學又嗌**光葉菝葜'''（注意葜字讀「揭」，），係菝葜科菝葜屬嘅常綠攀援灌木，喺中國長江以南範圍嘅山坡林、灌木林地區先至搵到。

## 樣
根莖樣似不規則立體形狀，梗超多分枝，冇刺但有卡位突出。葉革質，長4～13cm，闊1～4cm，基部楔形到近圓形，背面綠或帶蒼白，成隻樣介乎披針到橢圓角披針之間，老枝啲葉長19cm。花屬傘形花序，有好多花，綠白，公乸唔同樹；每年3～9月開花。果屬漿果，似波子；每年10～11月結果。

## 用途
佢嘅根狀莖可以攞嚟燉或炒嚟當餸食，亦可以攞嚟煲粥。重可以做藥，有清熱解毒同除濕嘅功效。

## 有關嘅書
* 野菜野果花图鉴 第334页　　吉林科学技术出版社 ISBN 978-7-5384-9161-6

## 連出去
* 土茯苓的功效與作用 健康猴
* 土茯苓 太平洋家居网
* 土茯苓 Tufulin 中藥材圖像數據庫 (香港浸會大學中醫藥學院) 

類:菝葜屬
類:四季常綠植物
類:灌木
類:藤木
類:藥用植物
類:菜
李琔

**李琔**（諺文：이정，），字**昌興**（諺文：창흥），史稱**懿昭世孫**（諺文：의소세손）或**懿昭世子**（諺文：의소세자），係韓國李氏朝鮮國第21代國王李昑個孫同佢庶二子李愃嘅嫡長子，惠嬪洪氏（贈獻敬王后）生，朝鮮正祖李祘喺同母阿哥。

佢阿爺對佢期望好大。1751年5月13號封**世孫**，1752年4月17號夭折。

## 世系圖

## 出面網頁
* 조선왕실 장례 지침서 '국조상례보편' 국역 연합뉴스 2008.10.09. 
* 민간단체가 허가없이 매장문화재 파헤쳐 매일신문 2008.06.20. 

類:大朝鮮國政治人
類:首爾人
楊箕

**楊箕**（注意「楊」字有地名變音，讀點樣嘅「樣」，）係中國廣東廣州嘅地名，亦係越秀區東南角嘅一條自然村，西靠梅花村；東靠廣州大道中；南靠寺右；北靠中山一路。村姓姚、秦、李、梁。

個村有時俾廣州當地啲外人嗌佢做「養雞」，但實質個村冇人養雞。

## 名
個村因為俾珠江水沖積而形成似民间篩米用嘅箕而改成**簸箕里**。1930年代因河南西邊嘅新滘亦有隻同名嘅村導致郵件成日投遞出錯，加上嗰時沙河涌兩邊有好多間楊桃園出咗好多香甜嘅楊桃而決定改名做**楊箕**。

## 史
個村喺大宋天禧三年（1020年）開村，嗰時嚿地屬永泰鄉，周邊係嚿河灘同亂墩，後嚟俾珠江水沖積成嚿地出嚟。初期時嗌**簸箕里**，後嚟因同河南西邊嘅村撞名而喺1930年改名做**楊箕**。初期時個村範圍，北到沙河一帶；南到珠江邊；東到天河村周邊，1978年因廣州市煤氣公司（今日嘅廣州燃氣集團）搬入而徵咗環市路周邊一帶田地；1980年初因中山一路、梅花路、水蔭路等一帶被徵做其它用途；令個村縮到北邊凈去到中山一路一帶；1984年因開發五羊新城而徵咗一部分用地，南邊亦縮水到去到寺右村附近；1992年因珠江新城搞規劃區，東邊亦縮水到廣州大道中嗰頭。喺村落被徵地嗰時，村入面有好多3～4層樓啲建築拔地而起，加上嗰時冇統一規劃，而且啲街巷超多彎，加上每棟樓之間有好多陽臺都係對向而形成大量握手樓同連體樓嘅情況，重形成咗大量「一線天」嘅城中村特有景觀。從1993年開始，當地村民又喺海珠區同天河區、黃埔區一帶先後買地開咗好多新工業園區，同臺商搞合作嚟整鞋等工業而成為廣州第一個億文村。不過好景唔長，2011年6月因成個城中村大改造，原先嘅舊祠堂同入面啲村屋除玉虛宮外，冚唪唥都拆嗮，而祠堂都統一搬到玉虛宮隔籬嗰邊重新起返出嚟。2017年初回遷嗰時，因網上資訊比較發達，喺廣州地區成日流傳咗「嫁個楊箕佬，生活乜嘢都變好」嘅短句講法。

## 神廟

## 祠堂

## 攷

## 連出去
* 杨箕村，900年古村落的最后时光 网易房产

類:廣州地理
類:越秀區自然村
行政長官粉嶺別墅

**行政長官粉嶺別墅**（英文：**Fanling Lodge**）以前叫**港督粉嶺別墅**，喺香港新界北區上水古洞，被粉嶺高爾夫球場包圍。行政長官粉嶺別墅係一幢兩層高嘅平房，設有客廳、飯廳同4間睡房，重有游泳池、網球場、燒烤場同直升機坪。

港督粉嶺別墅主要係香港殖民地時期嘅香港總督同香港回歸之後嘅香港行政長官同佢嘅家眷度假、招呼外賓同舉行宴會嘅地方。

喺2014年9月16號確定評為香港一級歷史建築。

## 史
就任1930年至1935年嘅香港總督貝璐熱愛高爾夫球運動同喺郊外騎馬，佢喺1932年提議為香港總督起一間鄉郊渡假別墅。1934年，港督粉嶺別墅起好，貝璐每逢假日都會去別墅避暑。

1996年，時任香港總督彭定康喺港督粉嶺別墅接待時任英國首相馬卓安。

香港回歸之後，行政長官比較少去度假別墅或者舉行官方嘅儀式。

2010年代，由於香港土地供應緊張，加上香港政府宣布《新界東北發展計劃》，有團體質疑政府未率先收番喺鄰近嘅粉嶺高爾夫球場同行政長官粉嶺別墅，政府其後從善如流，宣布將上述兩者納入《新界東北發展計劃》研究範圍。

2013年12月，古物諮詢委員會評審小組完成上述兩座建築物嘅評級工作，分別建議將兩者評為一級同二級歷史建築。

## 爭議
行政長官別墅每年支出約50萬港元維修，又少使用，被指為浪費，社會上有聲音要求行政長官放棄。

## 攷

*

類:古洞‎
制置使凌公祠

**制置使凌公祠**，堂號**恢復**，亦叫**恢復祠**，係廣東制置使凌震嘅祠堂，原先喺越秀區長塘街121號。清朝中後期起。2002年3月15號，拆前座。曾經係03年廣州市第四次文物普查線索。2010年拆埋中座、後座同後樓。

## 建築
祠堂規模稍爲大，坐西朝東，裝飾古樸。三間三進加後樓，總面闊10米，總進深50米，原建築佔地500平方米。硬山頂，灰塑龍船脊，脊上飾灰塑圖案。碌灰筒瓦，素胎瓦當、滴水剪邊。中堂、後堂人字封火山牆。中堂面闊三間，進深三間夾埋十三架，仲有瓦脊。後堂面闊三間，進深三間。後樓鑊耳山牆。

## 攷
法蘭西銀行

**法蘭西銀行**（）係法國嘅中央銀行，1800年1月18號由法國執政府以私營銀行嘅形式建立，1946年被戴高樂收歸國有，1999年1月1號加入歐洲中央銀行系統。

## 註解同參考
### 參考


類:中央銀行類:法國經濟
電動踏板車

係種靠電力驅動同自我平衡能力嘅個人機動傳輸設備，個樣睇落去有啲似打橫嚟嘅滑板噉。佢細分成有座柄版同冇座柄版兩種。

## 發展史
電動踏板車係由美籍華人科學家——喺2013年2月發明，同年5月喺Kickstarter籌劃咗噉嘅新型產品。佢出街之後，好快引起西方國家關注同採用，重喺2014年香港舉辦嘅電子展覽會期間，由PhunkeeTree參加咗兼喺短時間內分發咗呢種新型產品。從2015年6月開始，喺廣東深圳開咗好多間專門整電動踏板車嘅工廠嚟負責生產同發佈。

## 原理
電動踏板車整咗兩隻直徑各170～200mm嘅轆將嚿用咗陀螺儀同傳感器嚟整嘅平衡控制墊連埋一齊。踹上踏板之後通過身體嘅前後左右傾斜嚟控制踏板車嘅速度同轉向。呢種平衡車嘅速度介乎喺9.7～24km/h到。不過大多數廠商喺出廠呢種產品時，根據佢嘅模型、領域、騎手嘅體重同其他出廠設置而將最高速限咗喺19km/h到。

亦有啲產品喺平衡控制墊上邊整咗座櫈柄嚟畀人坐。

## 參考

類:架生
臘田埔熊氏宗祠

**臘田埔熊氏宗祠**，堂號**垂遠**，喺廣東增城嘅派潭鎮臘田埔村，係五間七進嘅祠堂，坐東南朝西北。2002年7月，入廣州市文物保護單位名錄。
李禶

**李禶**（禶讀讚，；；），字**憐哉**（；，轉寫：Yeonjae），諡號**孝愍**（愍讀閩，；，轉寫：Hyomin），別稱**荷葉生**（；，轉寫：Hayeopsaeng），封號**恩全君**（；，轉寫：Eunjeon-gun），係大朝鮮國嘅王族成員。

## 家譜
李禶係：英祖李昑嘅庶孫、思悼世子李愃嘅庶五仔、懿昭世子李琔同朝鮮正祖李祘嘅庶細佬、同埋恩彦君李裀同恩信君李禛嘅半細佬。

## 生平
佢嘅阿媽係朴景嬪，叫氷愛（），係李愃嘅王妃，由宮女出身。

喺1761年1月，李愃嘅精神病發作，打死咗自己個王妃。當時唔夠2歲嘅李禶為咗救阿媽，攞石仔掟佢老豆，而李愃就還手攞刀仔㓤傷佢、㧬佢落後院嘅蓮花池度。好彩嗰陣時佢仲細，畀英祖繼妃貞純王后啲下人見到跌落水嘅過程，跟住就搭救咗佢。自此之後，李禶出咗花名嗌佢做「荷葉生」，意思係「唉！荷葉啊！」，即係講緊呢件事，而李昑就叫佢做「憐哉」，意思即係「認真可憐！」。

喺1772年3月15號，李禶訂婚約，佢之後喺6月28號同郡守趙峸嘅女結婚。

有啲大臣，包括洪麟漢同鄭厚謙，希望推舉李禶做國王，因爲同情佢細個嘅時候畀老豆用刀刮。

親李禶嘅大臣喺1776年7月，嘗試入王宮暗殺李祘，但係失敗咗。之後，王朝拉咗洪氏家族嘅人，包括洪啓能、洪樂任、洪述海、同洪相範等等。

到1776年8月，朝政大臣發現咗兇手。佢哋嘗試同國王李祘要求批准死刑，不過畀佢拒絕咗，因為聲稱個人對暗殺嘅企圖冇任何責任。

1778年，國王李祘對李禶做死刑，迫佢飮毒藥過身，享年20歲。

1851年12月23號，國王李昪終於幫佢復權。

## 政位
喺1771年2月10號，李禶上任做宗親府嘅有司堂上，佢之後嘅政位級級上：1773年8月5號做咗五衛都總府嘅都總管、1774年5月20號再做同一個職位、跟住9月19號做司饔院嘅提調、到1774年5月20號第三次做都總管、到1776年1月17號做宗簿侍嘅提調。

## 睇埋
*洪麟漢
*鄭厚謙
*李愃
*李裀
*李禛
*李祘

## 參考

## 出面網頁
* TV가이드/16일우당탕탕 재동이네 外 동아일보 2001.07.16. 
* <출판> "혜경궁 홍씨, 정치적 목적으로 「한중록」써" 연합뉴스 1998.07.22. 
* 6.신하들로부터 지키지 못한 동생 

類:大朝鮮國政治人
類:首爾人
黃文攀

**黃文攀**（；；）係中國大陸嘅傷殘游水運動員，四川眉山洪雅縣人。出世嗰時患咗腦癱導致肢體殘疾，2010年開始學游水，曾經喺2015年喺成都舉辦嘅第九屆全國殘疾人運動會攞咗冠軍兼打破世界紀錄同埋2016年夏季殘疾人奧運會攞咗個人混合泳SM3級冠軍、混合4×50m自由泳接力賽冠軍而出名。殘奧會閉幕返到中國大陸之後，同年9月21號攞到中華人民共和國全國五一勞動獎章。

2018年3月15號申時，佢喺四川眉山洪雅縣揸私家車，去到瓦屋山大道時發生嚴重車禍，送院之後證實不治，終年22歲。

## 攷

文攀
類:四川人
類:中國泳手
下
類:交通意外死者
反問

**反問**（）係種修辭手法，即係指將已經知道咗答案嘅問題反轉問返人。

反問可以加強語氣，突出問題嘅答案。

## 例子

### 例句
*「佢都請咗病假啦，唔通你唔知佢病咗咩？」
*:→ 意思就係你應該知道佢病咗。
*《論語》入邊有講到：「學而時習之，不亦悅乎？」（文言）
*:→ 粵譯：「學咗嘢之後時不時反覆溫書，唔係一件好愉快嘅事咩？」
*:→ 呢度孔子根本認定咗，學咗嘢之後時不時反覆溫書，係一件好愉快嘅事，但照樣用問句表達。
*《愚公移山》入邊河曲智者講嘅呢句：「甚矣，汝之不惠。以殘年餘力，曾不能毀山之一毛，其如土石何？」（文言）
*:→ 粵譯：「你未免太蠢喇。你都咁大年紀啦，靠你淨低嘅時日同力氣，連山上嘅小草都整唔爛，仲想點樣掘走成座山啊？」
*:→ 呢度河曲智者根本認定咗愚公做嘅嘢係愚蠢嘅，但照樣用問句表達。

## 睇埋

* 設問

## 引
設問

**設問**（）係種修辭手法，即係指自問自答。設問嘅問題可以係答案相當簡單，諗都唔使諗就答到，亦都可以係預咗唔係畀讀者答，有時甚至係讀者想答都答唔到，因為個問題問嘅係只有作者先知嘅事。

設問可以引起讀者嘅注意，啓發讀者思考，引起下文。呢個效果係源於人不自覺想答問題嘅本能。

## 例句

* 「得閒寫吓維基百科有乜好處呢？咪就係可以學多啲知識，增廣見聞囉。」
* 「今日晏晝食咩呢？原來食西多士。」
* 「呢隻蜜蜂飛緊去邊呢？原來係想飛返佢個竇嗰度。」

## 睇埋
*反問
嘉諾撒仁愛女修會教堂

**嘉諾撒仁愛女修會教堂**，又叫**聖心教堂**（英文：**Sacred Heart Chapel**, Hong Kong），係香港一間歷史悠久嘅教堂，由嘉諾撒仁愛女修會打理，喺香港島半山堅道36號。

喺1990年被列為二級歷史建築，2009年12月18號改評為香港一級歷史建築。

## 史
嘉諾撒仁愛女修會教堂喺1907年由嘉諾撒仁愛女修會起，並且喺1937年同1980年擴建。而家喺教堂旁邊，設有嘉諾撒聖心學校（私立部）。

## 出面網頁
* 嘉諾撒仁愛女修會教堂
核酸

**核酸**（）係種通常喺細胞核入面嘅大型生物分子，負責帶住同傳遞生物體嘅遺傳訊息。核酸可以分做兩大類：脫氧核糖核酸（DNA）同埋核糖核酸（RNA）。
放射性同位素

**放射性同位素**係有放射性嘅同位素，佢嘅原子因為原子核唔穩定而出現放射性衰變，放射出伽瑪射線同次原子粒子。
核苷酸

**核苷酸**係核酸嘅基本組成單位，由一個含氮鹼基（腺嘌呤、鳥嘌呤、胞嘧啶、胸腺嘧啶或者尿嘧啶）做核心，加埋一個五碳糖（脫氧核糖或者核糖）同一個或者幾個磷酸基團組成。
白沙灣觀音廟

**白沙灣觀音廟**係香港新界一間觀音廟，喺西貢白沙灣，由當地居民負責打理。佢係新界東最大規模嘅觀音廟。廟裏面存放咗一個喺民國八年（1919年）鑄造嘅銅鐘。

白沙灣觀音廟嘅規模比香港九龍嘅紅磡觀音廟細，但當地嘅水陸居民相傳觀音菩薩靈驗，所以終年香火不絕。雖然冇好似香港境裏面嘅其他觀音廟嘅大規模「觀音開庫」活動，但農曆六月十九嘅「觀音出家」時，當地居民都會喺廟前面慶祝，搭棚公演神功戲嚟酬神。

## 參考
* 《奇廟》，天涯不曉生 著，次文化堂，ISBN 962992107-3

## 出面網頁
*白沙灣觀音廟

類:西貢區
地下水

**地下水**係指地表下面嘅水，存喺石頭裂縫同泥土空隙之間，通常源自雨水、河水、湖水由地面滲入地底度。
## 睇埋
*泉
蕓薹

**蕓薹**（；學名：**）係十字花科蕓薹屬嘅草本植物，有好多唔同變種，入面唔少都係常見菜蔬，譬如大白菜、小白菜、菜心、蕪菁。
1998年FIFA世界盃

**第16屆FIFA世界盃足球賽**（）係1998年喺法國度辦嘅世界盃足球賽。呢屆世界盃最後由法國隊攞咗冠軍。
1994年FIFA世界盃

**第15屆FIFA世界盃足球賽**（）係1994年喺美國度辦嘅世界盃足球賽。呢屆世界盃最後由巴西隊攞咗冠軍。
1990年FIFA世界盃

**第14屆FIFA世界盃足球賽**（）係1990年喺意大利度辦嘅世界盃足球賽。呢屆世界盃最後由西德隊攞咗冠軍。
1986年FIFA世界盃

**第13屆FIFA世界盃足球賽**（）係1986年喺墨西哥度辦嘅世界盃足球賽。呢屆世界盃最後由阿根廷隊攞咗冠軍。
1982年FIFA世界盃

**第12屆FIFA世界盃足球賽**（）係1982年喺西班牙度辦嘅世界盃足球賽。呢屆世界盃最後由意大利隊攞咗冠軍。
1974年FIFA世界盃

**第10屆FIFA世界盃足球賽**（）係1974年喺西德度辦嘅世界盃足球賽。呢屆世界盃最後由西德隊攞咗冠軍。
1970年FIFA世界盃

**第9屆FIFA世界盃足球賽**（）係1970年喺墨西哥度辦嘅世界盃足球賽。呢屆世界盃最後由巴西隊攞咗冠軍。
1958年FIFA世界盃

**第6屆FIFA世界盃足球賽**（）係1958年喺瑞典度辦嘅世界盃足球賽。呢屆世界盃最後由巴西隊攞咗冠軍。
1966年FIFA世界盃

**第8屆FIFA世界盃足球賽**（）係1966年喺英格蘭度辦嘅世界盃足球賽。呢屆世界盃最後由英格蘭隊攞咗冠軍。
1950年FIFA世界盃

**第4屆FIFA世界盃足球賽**（）係1950年喺巴西度辦嘅世界盃足球賽。呢屆世界盃最後由烏拉圭隊攞咗冠軍。

## 特點

* 因爲第二次世界大戰，本屆同上一屆隔咗12年。
* 歐洲國受到第二次世界大戰洗禮，南美洲國巴西成爲本屆唯一申辦國，順理成章成爲主辦國。
* 爲紀念主席服務國際足球協會25週年，FIFA世界盃獎盃被正式命名爲雷米金盃。
* 英倫喺1946年加入國際足球協會之後，喺本屆首次喺FIFA世界盃亮相。其中兩場分別以0-1輸畀美國足球代表隊同西班牙足球代表隊。
* 本屆比賽平均每場觀眾人數達到61,000人，爾個紀錄直到1994年先至被打破。
* 本屆出現多隊退賽，當中法國足球代表隊同印度足球代表隊都喺抽籤之後先至宣佈棄戰。
* 7月16號，決賽循環賽其中一場上演馬拉簡拿之痛，由烏拉圭足球代表隊以2:1反勝主辦國巴西足球代表隊，烏拉圭連冠軍都攞走埋。
* 本屆有47名足球員射入咗88球，神射手係巴西隊嘅。
1938年FIFA世界盃

**第3屆FIFA世界盃足球賽**（）係1938年喺法國度辦嘅世界盃足球賽。呢屆世界盃最後由意大利隊攞咗冠軍。
1934年FIFA世界盃

**第2屆FIFA世界盃足球賽**（）係1934年喺意大利度辦嘅世界盃足球賽。呢屆世界盃最後由意大利隊攞咗冠軍。
1930年FIFA世界盃

**1930年FIFA世界盃**（）係1930年喺烏拉圭度辦嘅世界盃足球賽。呢屆世界盃最後由烏拉圭隊攞咗冠軍。

## 背景
1914年，FIFA只承認奧運會嘅足球比賽係業餘錦標賽，並接管咗1920至1928年嘅奧運足球賽。

因為國際足協同國際奧委會傾唔成業餘足球員嘅資格，所以1932年夏季奧林匹克運動會唔搞足球賽。1928年5月26號，國際足協主席雷米提出喺奧運以外舉辦足球賽事，畀職業球員參賽，之後投票以25比5通過，計劃正式推行。

## 主辦國
意大利、瑞典、荷蘭、西班牙、同烏拉圭都想申辦賽事，而烏拉圭話佢會起新球場，幫參賽隊繳付開支，再加上佢係應屆奧運足球冠軍，所以佢係申辦大熱。之後，其他國家退出申辦，1929年，國際足協喺巴塞隆拿舉行會議，佢哋一致通過畀烏拉圭舉辦第一屆世界盃。

## 參賽球隊

呢屆世界盃係唯一冇舉辦外圍賽嘅一屆，所以國際足協成員都被邀請參加。美洲國家好踴躍，有好多球隊參加，南美洲有7隊參賽，比之後嘅都多，但因為穿越大西洋要好耐，船又貴，球員又好耐番唔倒去，令冇乜歐洲隊想參加，有啲球會唔畀人去南美，最後喺1930年2月28號最後答覆限期之前冇歐洲隊肯參加。為咗有歐洲隊參加，佢甚至請埋唔喺國際足協入面嘅英格蘭足總，1929年11月18號英格蘭足總拒絕參賽。喺比賽開始前兩個月，仲係冇歐洲隊想參賽。

之後雷米介入，請咗四支歐洲隊：比利時、法國、羅馬尼亞同南斯拉夫。羅馬尼亞由新國王干預下先參賽，法國由雷米介入先參賽，但請唔倒本來嘅教練 Gaston Barreau 同明星後衛 Manuel Anatol 參加，比利時喺國際足協副主席勸說下加入。

## 比賽場地
所有賽事都喺蒙特維多舉行，用咗三個球場：、同。Estadio Centenario係為咗比賽同烏拉圭獨立100週年而起嘅，由Juan Scasso設計，係賽事主要球場，雷米叫佢「足球神殿」。佢亦係英國以外最大嘅球場，亦都舉辦咗今屆18場賽事入面嘅10場，但因為起得好趕，加上雨季導致佢喺賽事開始咗5日之後先啟用倒。

## 賽事
### 分組賽
#### 第 1 組

#### 第 2 組

#### 第 3 組

#### 第 4 組

### 淘汰賽

## 參考資料
2022年FIFA世界盃

**第22屆FIFA世界盃**（），係2022年喺卡塔爾度辦嘅世界盃足球賽，係史上首次喺阿拉伯國家舉辦嘅FIFA世界盃，呢屆世界盃最後由阿根廷攞冠軍。

## 參賽隊伍

## 賽事
### 分組賽
#### A組

----

----

----

----

----

#### B組

----

----

----

----

----

#### C組

----

----

----

----

----

#### D組

----

----

----

----

----

#### E組

----

----

----

----

----

#### F組

----

----

----

----

----

#### G組

----

----

----

----

----

#### H組

----

----

----

----

----

### 淘汰賽

#### 十六強賽

----

----

----

----

----

----

----

#### 半準決賽

----

----

----

#### 準決賽

----

#### 季軍戰

#### 決賽

## 參考


## 出面網頁
*
差不多先生傳

《**差不多先生傳**》，文一篇，胡適所寫，一九二四年申報登，係個警醒中國人故事，做事唔可以求其，經常引入香港同臺灣課本之中。

## 版權
中國、臺灣、香港、澳門已入公有版權，但由於胡適一九六二年死，美國版權較為麻煩，發表後未過九十五年，所以喺美國唔可以隨便登，包括維基百科。
平行世界

**平行世界**（），又叫**平行宇宙**、**平行時空**、**平坦宇宙**、**其他宇宙**、**替代宇宙**、**多重宇宙**、**多元宇宙**、**平面宇宙**、**母子宇宙**、**多宇宙**、**多世界**、**冇限宇宙**、**無限宇宙**，假想一種，講到世界或者宇宙，好似有雙胞胎咁，有另一個世界。另一個世界，有另一個自己，可能過住另一種生活。係個經常係故事題材。故此，亦有唔少人喺度思考，科學、哲學、神學，都會想過依啲問題。

物理既無肯定，亦無否定平行世界。物理上量子力學不確定因素，同宇宙之外如何，數學假想高維度宇宙，意味有種種可能，只係未為人所能觀測。

## 睇埋

*時間旅行
*祖父悖論

*曼德拉效應
聖保羅堂

**聖保羅堂**（**St. Paul's Church**）係香港聖公會香港島教區嘅教堂，喺中環己連拿利，喺1911年創立，亦都係香港聖公會建築群嘅一部份。喺2009年12月18號被評為香港一級歷史建築。

## 史
1909年林護、黃茂林、李維楨同史超域牧師商議組織堂會，並喺中環起禮拜堂。首先借用會督府嘅小禮拜堂作為主日崇拜，再同聖保羅書院合作起一楝樓宇，上層係禮拜堂，下層係書院課室，1911年10月28號新堂落成開幕。

1919年港府應承撥地擴充教堂。1928年聖保羅堂成為咗一牧區直轄會督。1934年得到何明華會督嘅幫助，港府再度撥地，教堂加長40尺，並加建閣樓同牧師住宅，1935年新堂落成，莫壽增到堂施行按手禮同聖餐。

日治時期教堂俾日軍佔用咗做憲兵講習所。大戰結束，日軍將教堂交返畀聖保羅堂，1945年9月2號舉行獻堂禮。1950年撥款補償聖保羅書院，作為購買「伍廷芳堂」嘅建築費，改建做聖保羅堂副堂。1971年聖保羅堂創立六十週年紀念，將「牧師樓」改名叫「雪卿樓」，作為聖品辦公同會議交際之所。

1990年聘請建築師統籌修葺工程，重新繪製圖則，辦公室設備全面電腦化。1991年聖保羅堂八十週年堂慶，主題係：「強化培育，克盡使命」。教堂將聖壇搬前，加彩色玻璃，二樓部份改建做嬰兒室。1993年1月奉獻重修聖堂聖餐崇拜。

2001年1月聖保羅堂九十周年堂慶出發典禮，10月「聖保羅堂牧民中心」開幕。

## 出面網頁
* 聖保羅堂
* 康文署：中西區文物徑
社會民主黨

**社會民主黨**係一個世界各地都好常見嘅政黨名，多數都係奉行社會民主主義。不過亦有例外，例如葡萄牙嘅社會民主黨，就係一個中間偏右嘅政黨。

## 現時存在嘅社會民主黨／或者名稱包含『社會民主』嘅政黨
*社會民主黨 (臺灣)
*社會民主黨 (日本)
*社會民主黨 (德國)
*香港：社會民主連線

## 歷史上存在嘅社會民主黨／或者名稱包含『社會民主』嘅政黨

* 越南社會民主黨 ‎
Self-Changing Gears

**Self-Changing Gears**（縮寫SCG）係英國一間公司，專門開發由Walter Gordon Wilson設計嘅行星齒輪波箱。

第一次世界大戰之後，Walter Gordon Wilson設計咗一隻用行星齒輪嘅先選式波箱並申請專利。1928年12月**Improved Gears**公司成立，佢同John Davenport Siddeley各自擁有一半股權，後來公司名改成Self-Changing Gears。

Wilson波箱被廣泛用喺唔同種類嘅車之中，包括私家車、巴士、坦克車、柴油列車等等。而佢亦被進一步發展成半自動波同埋自動波。

利蘭喺1950至1960年代逐步增持SCG，最終SCG做咗利蘭全資附屬公司。其後SCG跟住利蘭成為英國利蘭汽車公司旗下公司。

1986年SCG俾利蘭賣咗畀康明斯。1989年再轉賣畀Alvis。

## 參考
新州

**新州**，舊日中國一州，約今日廣東新興縣周圍一帶。

南北朝時，梁國立新州，治所在新興縣。隋時大業初年廢。唐武德四年，即六二一年，又復置。轄境相當今廣東省新興縣地。大宋時，屬廣南東路。大元至元十六年，即一二七九年，升為新州路，十九年回復為州。屬江西等處行中書省廣東道宣慰司。大明洪武二年（1369年），省入肇慶府。
猶太教莉亞堂

**猶太教莉亞堂**（**Ohel Leah Synagogue**，又叫**猶太廟**），係香港一間猶太教教堂，喺香港島半山區羅便臣道近衛城道交界，喺1990年被評為香港一級歷史建築，2009年12月18號確定評級。

## 史
猶太教莉亞堂1901年開始起，1902年起好，由當時香港銀行家沙宣爵士所起，為紀念佢阿媽莉亞女士，因此改名叫莉亞堂。

猶太教莉亞堂曾經喺1998年自資4,000幾萬港元重修，外牆批盪由原來嘅白色改為黃色，將後期嘅添加物拆咗，將地磚、梯級同門窗回復原貌，之後喺2000年得到聯合國教科文組織亞太區文物古蹟保護獎優異項目獎。

## 建築
猶太教莉亞堂樓高兩層，成座樓主要由外墻10條石柱支撐，採取古典主義嘅比例同對稱，結合中世紀西班牙同東猶太嘅建築風格設計，左右有八角形塔樓，中軸對稱。莉亞堂正中央係祭台嘅位置，比地面升高五級樓級，祭台面向會堂盡頭係藏經庫，佢裏面安放咗手抄《摩西五經》嘅銀筒。祭台兩邊木椅畀年長信徒使用，前廳左右塔樓裏面有木樓梯可以通往由飛扶壁支撐嘅露台，從露台可以望到中間嘅祭台，畀婦女喺舉行宗教活動嘅時候用。

## 出面網頁
* 康文署：猶太教莉亞堂
* 陳天權：猶太廟
春州

**春州**，中國古時一州，相當於今日廣東陽春市。

春州，大唐時開始置州。武德四年，即六二一年，以高涼郡之陽春，置**春州**，州治陽春縣，即今日廣東省陽春市區，領陽春縣、流南縣。武德五年，六百二十二年，恢復西城縣，屬春州。春州屬嶺南道。天寶元年，即七四二年，春州稱**[[南陵郡]]**，析陽春縣置羅水縣。乾元元年，即七五八年，春州復名。

五代十國，南漢，春州領陽春、羅水、流南三縣。

北宋開寶五年，即九七二年，撤銷春州，陽春、羅水、流南三縣改屬恩州。第二年，以陽春縣、銅陵縣復置春州。大中祥符九年，一〇一六年，撤春州，陽春縣改稱新春縣，歸屬新州。天禧四年，即一〇二〇年，新春縣復稱陽春縣，陽春、銅陵二縣，復置春州。熙寧六年，即一〇七三年，廢春州，銅陵縣併入陽春縣，陽春縣屬南恩州。
勤州

**勤州**係中國舊時一州，相當於今日廣東雲浮市同陽春市。

大唐開始設勤州。武德四年，即六二一年置，開無耐就廢。武周萬歲通天二年，即六九七年，又置返。長安中又廢多次。開元十八年，即七三〇年復置，治所富林縣，今日廣東省雲浮市西南。天寶、至德曾改為雲浮郡。乾元元年，即七五八年，移治銅陵縣，今日廣東省陽春市東北，轄境相當今廣東省雲浮市南部，以及陽春市北部。

北宋開寶五年，九七二年廢。
恩州

**恩州**，中國舊時一州，相當於今日廣東恩平市、陽江市。大唐時開設。大宋改名南恩州。

## 史

恩州原本叫齊安郡。

唐貞觀二十三年，即六四九年，高州西平縣、齊安縣、杜陵縣置恩州，治所齊安縣，至德中改為恩平縣，今日廣東省恩平市北。天寶元年，即七四二年，改為恩平郡。乾元元年，即七五八年，又復叫恩州。大順二年，即八九一年，移治陽江縣，今廣東省陽江市。轄境相當今廣東省陽江、恩平二市地。屬嶺南道、嶺南節度使。

北宋屬廣南東路，慶曆八年，一〇四八年，因河北路有恩州，改名南恩州。

## 攷
* 《舊唐書》地理志
* 《新唐書》 志第三十三上 地理七上
* 《宋史》地理志
南恩州

**南恩州**，中國舊時一州，相當於今日廣東恩平市、陽春市同陽光市。大宋時恩州改名南恩州，大明初年廢。

## 史
南恩州原為恩州。

北宋慶曆八年，即一〇四八年，河北路設恩州，於是米恩州改名南恩州。南恩州治所陽江縣，即今日廣東省陽江市。轄地包括今日廣東省陽江市、陽春市同恩平市。屬廣南東路。

大元至元十三年，一二七六年，改名南恩路。六年後，恢復南恩州，屬於江西行省。

大明洪武元年，即一三六八年，廢南恩州。
瀧州

**瀧州**，中國舊時一州，相當於今日廣東羅定市，信宜市，高州市，以及廣西岑溪市。南北朝時梁國開州，到大宋時廢州。

## 史
南朝，梁國設置瀧州，即今日羅定市，下轄三郡，即平原郡、開陽郡、羅陽郡，六縣，即龍鄉縣、夫阮縣、永熙縣、羅平縣、開陽縣、安南縣。

隋開皇九年，即五八九年，隋滅陳，撤郡行州縣制，瀧州設一州四縣。六〇七年，撤州改郡縣制，設立永熙郡，轄六縣，即瀧水縣、永熙縣、懷德縣、良德縣、安遂縣、永業縣。瀧水縣、永熙縣即今日羅定市。懷德縣，治所在今信宜市。良德縣，治所在今高州市。安遂縣，今日鬱南縣。永業縣，今日廣西壯族自治區岑溪市。

大唐時，改永熙郡為瀧州，管四縣，即瀧水縣、開陽縣、永熙縣、安南縣。永熙縣，後改名永寧縣。安南縣，後名改鎮南縣。天寶元年，即七四二年，改名開陽郡，乾元元年，即七五八年，改返做瀧州。

北宋開寶六年，即九七三年，撤瀧州，四縣合為瀧水縣。
舊牛奶公司倉庫

**舊牛奶公司倉庫**（**Old Dairy Farm Depot**）或叫做**舊牛奶公司寫字樓**（**Old Dairy Farm Building**）喺中環下亞厘畢道同雲咸街交界，近雪廠街南。喺1981年被列為二級歷史建築，2009年12月18號改評為香港一級歷史建築。

## 歷史
舊牛奶公司倉庫喺1892年起，樓高3層，由牛奶公司起嘅，最初只用嚟做冰庫（但唔係雪廠街所指嘅「雪廠」），當時香港人用做冷藏嘅冰塊係從中國北部採用船運，喺離雲咸街唔遠嘅皇后大道中海邊碼頭落貨，再用人力拖運到呢個冰庫儲藏。1896年，牛奶公司將總部搬嚟呢度，並先後加起咗屠場、餡餅生產工場、牛奶分銷中心、零售冰粒雪庫、副食品工場同鍋爐間等設備。

1913年，原倉庫被翻新做咗牛奶公司總經理嘅住所。香港日治時期，日軍曾經將倉庫掠奪一空。香港重光之後，呢度做返牛奶公司總部。1982年，牛奶公司搬出倉庫，搬去鰂魚涌太古坊德宏大廈直到今日，同年香港外國記者會進駐北座，藝穗會就喺1983年12月搬入南座。


File:OldDairyFarmDepot_NorthBlock.jpg|北座係香港外國記者會
File:OldDairyFarmDepot_SouthBlock.jpg|南座係藝穗會


## 出面網頁
* 中環的舊牛奶公司倉庫
蕓薹屬

**蕓薹屬**（；學名：**）係十字花科嘅一個屬，常見品種有蕓薹、油菜、芥菜、甘藍。
封州

**封州**，中國一州。相當於今日廣東新興縣，開平市。

## 史
隋開皇九年，即五八九年，滅陳，成州改為封州。開皇十年，即五九〇年，撤新會郡，而新夷縣、初賓縣併入義寧縣；始康縣併入封平縣；原盆允縣、永昌縣、宋元縣、新熙縣、始成縣、招集縣，合併為新會縣。置封州，下轄新會、義寧、封平、封樂四縣。開皇十一年，即五九一年，封州改名**[[允州]]**，開皇十三年，即五九三年，允州改名岡州。大業年間，岡州改為蒼梧郡，後合併到南海郡。

唐武德四年，即六二一年，復為岡州，治所義寧縣，今日廣東新興縣東南、開平市西。貞元廿一年，即八〇五年，廢岡州。復封州，天寶到至德年間，一度改為臨封郡。土貢銀、鮫革、石斛。天寶三千九百戶，一萬一千八百二十七口，下轄二縣，封川縣同開建縣。封川縣，武德四年，析置封興縣，後省封興縣。開建縣，武德四年置，北宋開寶五年，廢入封川。六年，復置。

北宋元豐時，二千七百七十九戶。南宋紹興七年，即一一三七年，省封州，以所轄封川縣、開建縣隸德慶府。紹興十年，即一一四〇年，復封州。

大元封州直隸湖廣行省廣東道。

大明洪武二年，即一三六九年，三月廢封州，二縣改屬德慶州。
日本之心黨

**日本之心黨**（）係日本一個右翼政黨，由「日本維新會」嘅石原派喺2014年8月1號創黨。呢個黨本來叫**次世代之黨**同**守護日本之魂黨**，2016年9月改用依家呢個名。2018年11月，日本之心黨同自民黨合併。

## 簡史
基於日本維新會內兩個大佬橋下徹同石原慎太郎對某啲議題立場唔同（好似核電同修憲），兩人宣佈解散舊日本維新會。2014年8月1號，以石原為首嘅一派組成次世代黨，當時有19個眾議院議員同3個參議院議員。

兩個月之後嘅第47屆日本眾議院議員總選舉，次世代黨遭到將近滅黨式嘅打擊。19個議員得2人成功連任，黨內領導級人物石原慎太郎都落選。石原更加喺選後退出政壇。

2015年，包括第一任黨首平沼赳夫在內嘅兩個眾議院議員退黨，重投舊東家自民黨。

跟住第二任代表中山恭子喺第48屆日本眾議院議員總選舉之前加入新成立嘅希望之黨，黨代表嘅位置就交由黨內唯一嘅參議院議員中野正志去做。

變成一人政黨嘅日本之心黨，唯一議員中野正志加入咗自民黨喺參議院嘅黨團。2018年11月，中野正志正式加入自民黨，日本之心黨玩完。
大石口天后宮

**大石口天后宮**喺香港離島長洲中興街20至21號地段，係一間兩進式嘅廟宇，起廟嘅時間已無從稽考，但係廟裏面存放咗一個乾隆三十七年（1772年） 鑄造嘅銅鐘，由此可見間廟已超過2百年歷史。間廟嘅大門仍然掛住同治四年（1865年）刻住「天后宮」嘅匾額同1924年鑄造嘅香爐一個可供研究。間廟最近一次嘅修葺喺1972年。喺1981年被評為香港二級歷史建築，2010年2月4號確定評級。

## 出面網頁
* 大石口/中興街天后宮
* 大石口天后宮
長洲北社天后廟

**長洲北社天后廟**係香港一間兩進式設計嘅天后廟，喺新界長洲，長洲北帝廟嘅北面，被視為喺長洲墟北邊界。間廟喺1981年被評為香港二級歷史建築，2010年2月4號確定評級。

長洲北社天后廟而家存放最古舊嘅文物係清朝乾隆三十二年（1767年）鑄造嘅銅鐘，間廟並喺光緒十五年（1889年）同1968年重修。門外嘅四足銅鼎喺乾隆五十年（1785年）鑄造，上面刻住「長洲墟」三個字。

## 出面網頁
* 長洲北社天后古廟